Αιγιάλεια 2022: 16 μετάλλια από τους Ηλείους αθλητές-Πρωτιές για Καραμουσαλή, Ρέντεση, Πέππα και Γιατρά | Εφημερίδα Πρωινή\nΑιγιάλεια 2022: 16 μετάλλια από τους Ηλείους αθλητές-Πρωτιές για Καραμουσαλή, Ρέντεση, Πέππα και Γιατρά\nΟ Σωτήρης Καραμουσαλής της Α.Ε. Λεχαινών κατετάγη πρώτος στον ακοντισμό Ανδρών Κ18.\nΜεγάλη συμμετοχή είχαν οι αγώνες στίβου «Αιγιάλεια 2022», που έγιναν το απόγευμα του Σαββάτου στο δημοτικό στάδιο Αιγίου. Περίπου 600 αθλητές πήραν μέρος, μεταξύ αυτών και αρκετοί Ηλείοι, που είχαν πολύ καλή παρουσία κατακτώντας συνολικά 16 μετάλλια (τέσσερα χρυσά, τέσσερα ασημένια και οχτώ χάλκινα).\nΤους αγώνες διοργάνωσε ο Αθλητικός Σύλλογος Αιγίου «Αθηνόδωρος ο Αιγιεύς» σε συνεργασία με τον Δήμο Αιγίου, το Ν.Π.Δ.Δ. και την ΕΑΣ ΣΕΓΑΣ Βόρειας Πελοποννήσου.\nΟ Δημήτρης Ρέντεσης του Κοροίβου πήρε το χρυσό μετάλλιο στα 200μ. εμπόδια αγοριών Κ16.\nΗ Πελαγία Πέππα της Αναγέννησης Πύργου πήρε την πρωτιά στα 200μ. εμπόδια κοριτσιών Κ16.\nΟι επιδόσεις των Ηλείων αθλητών\nΣτα 200μ. εμπόδια αγοριών Κ16, ο Δημήτρης Ρέντεσης του Κοροίβου κατέλαβε την πρώτη θέση και το χρυσό μετάλλιο με χρόνο 27.34 και ο Ιάσονας Παπαναστασόπουλος της Α.Γ.Ε. Πύργου την 3η θέση και το χάλκινο μετάλλιο με 28.53. Ο Αντώνης Δημακόπουλος του Κοροίβου ήταν 9ος με 30.61.\nΣτα 150μ. αγοριών Κ16, ο Σωκράτης Παπαναστασόπουλος της Α.Γ.Ε. Πύργου πήρε την 3η θέση και το χάλκινο μετάλλιο με χρόνο 18.41. Ο Διονύσης Γιάνναρος της Α.Ε. Λεχαινών ήταν 10ος με 20.07 και ο Γιώργος Ξυνής της Α.Γ.Ε. Πύργου 13ος με 21.02.\nΣτην σφαιροβολία Ανδρών Κ18, ο Στέφανος Παπαναγόπουλος της Αναγέννησης Πύργου ανέβηκε στο βάθρο των νικητών, καταλαμβάνοντας την 3η θέση με βολή στα 14.91μ.. Ο Νίκος Λιάπης της Α.Ε. Λεχαινών ήταν 4ος με 12.96μ..\nΣτα 1200μ. αγοριών Κ16, ο Θεοφάνης Μαντζώρος της Α.Ε. Λεχαινών κατέλαβε την 6η θέση με 3.55.34, μεταξύ 17 συμμετοχών.\nΣτα 100μ., ο Γιάννης Παναγιωτακόπουλος του Κοροίβου κατετάγη 13ος με χρόνο 11.44, μεταξύ 38 αθλητών. Ο Γιώργος Ασπραδάκης ήταν 15ος με 11.47 και ο Νίκος Παναγιωτακόπουλος 24ος με 11.99, αμφότεροι αθλητές του Κοροίβου.\nΤέλος, στο μήκος, ο Νίκος Παναγιωτακόπουλος της Αναγέννησης Πύργου πήρε την 9η θέση με άλμα 6.09μ..\nΗ Ευφροσύνη Γιατρά της Α.Ε. Λεχαινών κατέκτησε το χρυσό μετάλλιο στο τετραπλούν κοριτσιών Κ16.\nΣτα 200μ. εμπόδια κοριτσιών Κ16, η Πελαγία Πέππα της Αναγέννησης Πύργου, πήρε την πρώτη θέση και το χρυσό μετάλλιο με χρόνο 31.05. Τρίτη ήταν η Γεωργία Ρέντεση του Κοροίβου με 32.20.\nΣτα 100μ. γυναικών, η Παναγιώτα Αθανασοπούλου του Κοροίβου ήταν 3η με χρόνο 12.47 και η Λάουρα Γκιόνι του Κοροίβου 9η με 13.34. Η Ευρυκόμη Ηλιοπούλου, επίσης του Κοροίβου, 12η με 13.80.\nΣτα 150μ. κοριτσιών Κ16, η Νίκη Παναγοπούλου της Αναγέννησης Πύργου κατέκτησε την 3η θέση και το χάλκινο μετάλλιο με χρόνο 19.74 και η Στυλιανή-Σοφία Γεωργιλά της Α.Ε. Λεχαινών την 4η με 19.76. Πέμπτη ήταν η Ιωάννα-Μαρία Μαραθιά του Κοροίβου με 19.89 και 10η η Δέσποινα Μπελεκούκια του Κοροίβου με 20.37. Η Ιωάννα Ξυνή της Α.Γ.Ε. Πύργου ήταν 12η με 20.50 και η Τριάδα Μαχαίρα του Κοροίβου 14η με 20.64. Η Αλεξάνδρα Σδούγα του Κοροίβου 16η με 20.75, σε ένα αγώνισμα όπου συμμετείχαν 58 αθλήτριες!\nΣτο τετραπλούν κοριτσιών Κ16, η Ευφροσύνη Γιατρά της Α.Ε. Λεχαινών ανέβηκε στο πρώτο σκαλί του βάθρου, με άλμα στα 13,14μ..\nΣτο μήκος γυναικών, η Νικολία Ποϊραζίδη του Απόλλωνα Πύργου πήρε την 2η θέση και το ασημένιο μετάλλιο με άλμα στα 5.73μ. και η Σαββίνα Κουτσαβίτη του Κοροίβου ήταν 6η με 4.64μ.. Η Παναγιώτα Λαμπροπούλου του Απόλλωνα Πύργου ήταν 7η με 4.89μ. και η Γεωργία Αβράμπου της Αναγέννησης Πύργου 10η με 4.40μ..\nΣτην σφαιροβολία γυναικών, η Μαρία-Βασιλική Καρύδη του Κοροίβου πήρε την 2η θέση με 8,60μ. και στην σφαιροβολία γυναικών Κ18 η Ελισάβετ Μπάρκουλα, επίσης του Κοροίβου, κατέλαβε και αυτή την 2η θέση με 10,73μ.. Η Ηλιάνα Αναστασοπούλου της Α.Ε. Λεχαινών κατετάγη 4η με 9.89μ..\nΣτον ακοντισμό γυναικών Κ18, η Ρεββέκα Παπαδάκη της Αναγέννησης Πύργου πήρε την 3η θέση και το χάλκινο μετάλλιο με 29.44μ. και η Ελισάβετ Μπάρκουλα του Κοροίβου την 4η με 28.52μ..\nΣτα 1200μ. κοριτσιών Κ16, η Μαρία Αντίοχου της Α.Ε. Λεχαινών ήταν 15η με χρόνο 4.17.68 και η Αγγελική Αγγελάτου επίσης της Α.Ε.Λ. 18η με 4.21.64, σε 26 συνολικά συμμετοχές.\nΝίκος Παναγιωτακόπουλος της Αναγέννησης και Νίκος Λιάπης της Α.Ε.Λ., ανέβηκαν στο βάθρο των νικητών στον ακοντισμό ανδρών.\nΗ Μαρία-Βασιλική Καρύδη του Κοροίβου πήρε την 2η θέση στην σφαιροβολία γυναικών.\nΕθνική Ελλάδας: Στη μάχη του Nations League-Πρώτος αντίπαλος σήμερα η Β. Ιρλανδία »


Όταν τα ελαστικά «φωνάζουν» Πρόβλημα! - Autobestcenter\nΑλήθεια γνωρίζεις πότε τα ελαστικά σου έχουν πρόβλημα;\nΕίσαι σίγουρος ότι μπορείς να αποφύγεις μεγαλύτερες ζημιές; Δες πως θα το καταφέρεις διαβάζοντας τις παρακάτω συμβουλές\nΕκ πρώτης όψεως, δεν σχετίζεται με τα ελαστικά, όμως αν η πίεση στα ελαστικά σου είναι\nχαμηλότερη από αυτή που ορίζεται ως κανονική, το αυτοκίνητο θα «ζορίζεται» περισσότερο\nκατά την κίνηση με αποτέλεσμα να καταναλώνει περισσότερο καύσιμο.\nΑνά τακτικά χρονικά διαστήματα θα πρέπει να ελέγχεις το ελαστικό και για μικρά\nαντικείμενα (π.χ. πετραδάκια) που μπορεί να σφηνώσουν στο πέλμα. Αν δεν μπορείς να τα\nαφαιρέσεις μόνος σου ή αν δεις ότι έχουν τρυπήσει το καουτσούκ, απευθύνσου σε κάποιο εξειδικευμένο τεχνικό.\nΗ υπερβολική πίεση στον αέρα του ελαστικού, συχνά προκαλεί και υπερβολική φθορά του\nελαστικού στο κέντρο του πέλματος. Αν κάτι τέτοιο συμβαίνει θα πρέπει να ελέγξεις το\nμέγεθος του προβλήματος και σίγουρα να μειώσεις την πίεση του ελαστικού.\nΣύμφωνα με τη νομοθεσία της Ε.Ε., το ελαστικό πρέπει να έχει βάθος πέλματος\nτουλάχιστον 1,6 χιλ. στην περιφέρεια, προκειμένου να θεωρηθεί ασφαλές για οδήγηση,\nαλλά συνήθως οι ειδικοί συνιστούν να διατηρείς ένα βάθος τουλάχιστον 4 χιλ. ή και ακόμη μεγαλύτερο.\nΣε κάθε περίπτωση, όταν κάνεις τον έλεγχο του βάθους, φρόντισε να μετρήσεις τόσο την\nεσωτερική όσο και την εξωτερική πλευρά κάθε πέλματος.\nΤο φαινόμενο αυτό παρουσιάζεται συνήθως όταν τα ελαστικά τού αυτοκινήτου σου έχουν\nφθαρεί ανομοιόμορφα. Με το που παρατηρήσεις να συμβαίνει κάτι τέτοιο, έστω και σε πολύ\nμικρό βαθμό, θα πρέπει να επισκεφθείς κάποιον ειδικό.\nNext: Next post: Τα 5 καλύτερα Μικρομεσαία της Αγοράς


ΕΠΙΔΟΡΠΙΑ, CAKES & ΜΠΙΣΚΟΤΑ | Αγάπη είναι…\nΜέρα που είναι, η Αγάπη γιορτάζει… την αγάπη, με μια απίθανη συνταγή για σου γεμιστά με κρέμα και φραμπουάζ.\nΟ τίτλος είναι λίγο παραπλανητικός. Δεν φαντάζομαι να περιμένετε από μένα να σας πω τι είναι αγάπη, κι ας με λένε Αγάπη. Τόσοι και τόσοι σπουδαίοι άνθρωποι έχουν προηγηθεί κι άλλοι τόσοι θα συνεχίσουν να γράφουν, να ζωγραφίζουν, να συνθέτουν και να τραγουδούν για την αγάπη, που το τι νομίζω εγώ πως είναι αυτό το μυστήριο συναίσθημα, είναι εντελώς περιττό. Βεβαίως, μυστήριο σίγουρα είναι‧ περί αυτού, δεν υπάρχει αμφιβολία.\nΑυτό πάντως που σίγουρα μπορώ να κάνω, είναι να σας το πω με ένα γλυκό. Ένα γλυκό αέρινο, λιμπιστικό, όμορφο και πολύ σέξι. Σου α λα κρεμ σας έφτιαξα για τη γιορτή του Βαλεντίνου του 2020. Με την ευκαιρία, το ξέρατε πως η γαλλική λέξη σου (chou) σημαίνει λάχανο; Το γλυκό «σου» (τα σουδάκια που τα λέμε εδώ) ονομάστηκε έτσι γιατί λέει, στην όψη μοιάζει με λάχανο. Εμένα δεν μου θυμίζει λάχανο, αλλά αφού έτσι νομίζουν οι Γάλλοι, εμένα μου περισσεύει. “Mon chou”, δηλαδή «λαχανάκι μου» είναι επίσης μια τρυφερή και ολίγον τι αστεία ερωτική προσφώνηση, κάπως σαν το “mon amour”, ενίοτε δε το λαχανάκι διπλασιάζεται σε “mon chouchou”. Δεν ξέρω τι νομίζετε εσείς, εμένα πάντως, δεν θα ήθελα να με φωνάζουν λαχανάκι μου κι ευτυχώς, δεν μου έχει συμβεί ποτέ!\nΚατά τα λοιπά, η ζύμη των σου είναι απλούστατη και γρήγορη, ενώ δεν χρειάζεται ούτε μίξερ, ούτε τίποτα. Τα συγκεκριμένα τα έκανα αρκετά μεγάλα για να χωρέσουν μπόλικη κρέμα και σαντιγί, γιατί τι να σου κάνει μια μπουκιά; Εκτός αυτού, το μέγεθος προσφέρεται για πολλά παιχνίδια, υποθέτω πως καταλαβαίνετε τι εννοώ με αυτό!\nΓεμιστά σου με κρέμα και φραμπουάζ\nΓια 12 μεγαλούτσικα σου\nΗ ζύμη: Σε ένα κατσαρολάκι βάζουμε 1 φλ. τσ. νερό, 113 γρ. φρέσκο αγελαδινό βούτυρο και 1 πρέζα αλάτι. Φέρνουμε σε βρασμό σε μέτρια φωτιά και μόλις λιώσει εντελώς το βούτυρο χαμηλώνουμε την ένταση της εστίας και προσθέτουμε 1 φλ. τσ. αλεύρι για όλες τις χρήσεις και ανακατεύουμε με ξύλινη κουτάλα μέχρι να ομογενοποιηθεί εντελώς η ζύμη. Απομακρύνουμε από την φωτιά και προσθέτουμε ένα-ένα 4 αυγά που έχουμε βγάλει αρκετές ώρες από το ψυγείο, ανακατεύοντας καλά κάθε φορά, ούτως ώστε η ζύμη να έχει απορροφήσει κάθε αυγό, πριν προσθέσουμε το επόμενο. Στο τέλος η ζύμη πρέπει να είναι σφιχτή, εντελώς λεία και γυαλιστερή. Μοιράζουμε τη ζύμη σε φόρμα για muffins (με διάμετρο κάθε θήκης περίπου 7 εκ.), είτε με δύο κουτάλια, είτε με κορνέ. Ψήνουμε σε καλά προθερμασμένο φούρνο στους 190ο C στη λειτουργία του αέρα για περίπου 35΄- 40΄, μέχρι τα σου να φουσκώσουν και να χρυσίσουν. Τα βγάζουμε από την φόρμα και τα αφήνουμε να κρυώσουν πάνω σε σχάρα.\nΗ κρέμα: Ζεσταίνουμε 2 φλ. τσ. γάλα, το ξύσμα από 1 μεγάλο λεμόνι και τα σποράκια από 1 λοβό βανίλιας (βλ. tips) μέχρι να γίνει χλιαρό. Χτυπάμε 4 κρόκους αυγών σε ένα μικρό μπολ (και αυτά τα αυγά θα πρέπει να έχουν βγει πολλή ώρα από το ψυγείο). Σε ένα κατσαρολάκι βάζουμε ½ φλ. τσ. ζάχαρη, 1 πρέζα αλάτι και 1/3 φλ. τσ. αλεύρι για όλες τις χρήσεις. Προσθέτουμε το χλιαρό γάλα, ανακατεύουμε με το σύρμα και πήζουμε την κρέμα σε μέτρια φωτιά. Απομακρύνουμε από την εστία και προσθέτουμε τους κρόκους των αυγών σε 2 δόσεις, ανακατεύοντας πάντα με το σύρμα. Επιστρέφουμε το σκεύος στην φωτιά και αφήνουμε την κρέμα να πήξει, μην σταματώντας να ανακατεύουμε με το σύρμα. Η κρέμα είναι έτοιμη όταν πέφτει με δυσκολία από το σύρμα (βλ. tips). Την αδειάζουμε σε μεταλλικό μπολ, την σκεπάζουμε με διαφανή μεμβράνη που πρέπει να εφάπτεται στην επιφάνεια για να μην σχηματιστεί πέτσα και μόλις γίνει χλιαρή, την παγώνουμε στο ψυγείο.\nΗ σαντιγί: Εκτός από την κρέμα γάλακτος (μία συσκευασία των 200 ml με 35 % λιπαρά)) που πρέπει να είναι πολύ κρύα, φροντίζουμε να παγώσουμε στο ψυγείο και τον κάδο του μίξερ, καθώς και τον αναδευτήρα (εάν χρησιμοποιήσουμε μίξερ χειρός, παγώνουμε το μπολ στο οποίο θα φτιάξουμε την σαντιγί και τους αναδευτήρες του μίξερ). Χτυπάμε την κρέμα γάλακτος (με λίγη ή καθόλου ζάχαρη : εγώ δεν έβαλα καθόλου, ενώ σε κάθε περίπτωση, μην βάλετε περισσότερες από 2 κοφτές κ.σ.) σε χαμηλή αρχικά ταχύτητα και όταν αρχίσει να πήζει, δυναμώνουμε την ταχύτητα σε μέτρια και χτυπάμε μέχρι η κρέμα να σφίξει. Εδώ θέλει λίγη προσοχή γιατί το παρατεταμένο χτύπημα θα έχει σαν αποτέλεσμα να κόψει. Η σαντιγί πρέπει να είναι σφιχτή μεν, αλλά αέρινη. Την βάζουμε στο ψυγείο μέχρι να την χρησιμοποιήσουμε.\nΗ συναρμολόγηση: Με ένα οδοντωτό μαχαίρι ψωμιού κόβουμε την κορυφή από τα σου και με την βοήθεια ενός κουταλιού αδειάζουμε τις βάσεις από την έξτρα ψίχα, προσέχοντας να μην τα τρυπήσουμε. Γεμίζουμε τις βάσεις με την κρέμα, μοιράζουμε από 2-3 φραμπουάζ, προσθέτουμε από μία γενναία κουταλιά σαντιγί, κλείνουμε με τα καπάκια, πασπαλίζουμε με ζάχαρη άχνη και … Εδώ λέω να μην περιγράψω άλλο, έχουμε και μικρά παιδιά που μπορεί να μας διαβάζουν! Συμπληρώστε εσείς το κενό και γράψτε μου.\n Μην κάνετε έκπτωση στην βανίλια και κυρίως μην βάλετε βανιλίνη, είναι κρίμα. Σε περίπτωση που δεν έχετε φυσική βανίλια, τουλάχιστον αντικαταστήστε την με ένα καλό εκχύλισμα.\n Τα σωστά σου πρέπει να είναι σχεδόν κούφια στο εσωτερικό τους, δηλαδή η ζύμη θα πρέπει να έχει κολλήσει στα τοιχώματα. Γι’ αυτό θέλει προσοχή στο ψήσιμο: πρέπει να προθερμάνετε καλά τον φούρνο και σε καμία περίπτωση να μην ανοίξετε την πόρτα πριν περάσουν τουλάχιστον 30΄. Εάν τα σου ήταν μικρά, τότε θα ήταν εντελώς κούφια, όμως λόγω μεγαλύτερου μεγέθους, δεν αδειάζουν εντελώς, εξ ου και πριν τα γεμίσουμε, αδειάζουμε όση ζύμη έχει μείνει στο μέσον.\n Μπορείτε να ψήσετε τα σου μια μέρα πριν αλλά όχι περισσότερες, για να μην πανιάσουν. Η συναρμολόγηση βεβαίως θα πρέπει να γίνει όσο το δυνατόν πιο κοντά στην ώρα που θα τα φάτε.\n Μην αφήσετε την κρέμα να σφίξει πάρα πολύ στην φωτιά γιατί θα συνεχίσει να πήζει στο ψυγείο. Στο τέλος θέλουμε μια κρέμα βελούδινη, σφιχτή μεν, αλλά όχι στόκο.\n Εάν για οποιονδήποτε λόγο η κρέμα δεν είναι εντελώς λεία και έχει σβόλους (εάν συμβεί αυτό σημαίνει ότι είτε τα αυγά ήταν παγωμένα και πέφτοντας μέσα στην ζεστή κρέμα ψήθηκαν, είτε ότι δεν ανακατεύτηκαν καλά), περάστε την από ψιλή σήτα.\n Αντί για φραμπουάζ μπορείτε να βάλετε φράουλες, μύρτιλα, μούρα κλπ.\nΆντε λαχανάκια μου, και του χρόνου να είμαστε καλά, να γλυκαθούμε και πάλι!\nΜαρμελάδα σύκο: Τέλεια για την εποχή Ένα γλυκό για να πάνε κάτω τα φαρμάκια Παγωτό λεμόνι από σπίτι Ένα τέλειο κέικ με λεμόνι και σμέουρα


29.04.2022\tΈπιπλα – Διακόσμηση, Σούπερ Μάρκετ\nΡουμελιώτης σούπερ μάρκετ με προσφορές. Φυλλάδιο προσφορών σούπερ μάρκετ με τρόφιμα, είδη οικιακής χρήσης, απορρυπαντικά κ.α, με καταστήματα στην Πελοπόννησο. Αλυσίδα super market roumeliotis\nΡουμελιώτης Super Markets – Πάτρα. Φυλλάδιο προσφορών Σούπερ Μάρκετ\nΙσχύει έως: 24.05.2022\nΡουμελιώτης ● Super Markets, Έπιπλα ● Φυλλάδιο με προσφορές σε τρόφιμα & είδη οικιακής χρήσης – Ξεφυλλίστε online τις 16 σελίδες του.\nΚαταστήματα Ρουμελιώτη ΣΜ\nΜε σεβασμό στη τοπικά κοινωνία υποστηρίζοντας τους Έλληνες παραγωγούς, προωθώντας τα τοπικά προϊόντα, προβαίνει στη δημιουργία ενός κλασσικού οπωροπαντοπωλείου στη πόλη των Λεχαινών. Τα χρόνια περνούν δημιουργικά μέχρι τη στιγμή που ο παππούς Γεώργιος Ρουμελιώτης το 1967 παραδίδει τη σκυτάλη στο γιο του Διονύσιο. Τον μεγαλύτερο γιο της οικογένειας, ο οποίος είχε ήδη αποφοιτήσει από τη σχολή Εμποροπλοιάρχων. Υπό την καθοδήγηση του παππού και ιδρυτή Γεώργιου Ρουμελιώτη, ο Διονύσιος, ο οποίος είχε εντρυφήσει στο χώρο του εμπορίου, πνεύμα ανήσυχο και διορατικό, με συνοδοιπόρο της ζωή του και ταυτόχρονα στενό συνεργάτη του στα επαγγελματικά σχέδιά και οράματα του, την σύζυγό του κυρία Παναγιώτα, το 1977 προβαίνει στη δημιουργία παραδοσιακού φούρνου. Με πάγια αρχή τους να συμβάλουν στη κοινωνική ανάπτυξη, στις αρχές του 1981, ιδρύουν μεταφορική εταιρία με έδρα την αγαπημένη τους πόλη, τα Λεχαινά. Τα χρόνια περνούν, ο εγγονός του πρωτομάστορα, μεγαλώνει και ανδρώνεται μέσα στις επιχειρήσεις του πατέρα του. Τα γονίδια των επερχόμενων γενεών, έχουν περάσει μέσα στο DNA του εφήβου Γεώργιου Ρουμελιώτη, η τρίτη γενιά της οικογένειας, ο οποίος ξεκινά τα πρώτα επαγγελματικά του βήματα. Επενδύοντας συνεχώς σε νέες αγορές, ανοίγει το πρώτο κατάστημα λιανικής πώλησης (Super Market) το 2001 στη Βάρδα, προσφέροντας στον Έλληνα καταναλωτή ποιοτικά προϊόντα και ανταγωνιστικές τιμές. Οι ώρες εργασίας είναι πολλές, καθημερινά όμως η όρεξη για δημιουργία και η αγάπη του νεαρού τότε Γεώργιου για το χώρο του λιανικού εμπορίου, τον οδηγούν σύντομα στο άνοιγμα του δεύτερου καταστήματος στα Λεχαινά Ηλείας το 2003. Μήνες μετά, το 2004 ένα νέο κατάστημα κοσμεί με τη παρουσία του την είσοδο της πόλης Γαστούνης. Η ανάγκη για κεντρικές αποθήκες είναι πλέον γεγονός. Έτσι το 2009 στη Γαστούνη, σε ιδιόκτητη έκταση είκοσι δύο στρεμμάτων, ιδρύετε το κέντρο διανομής και τα κεντρικά γραφεία του ομίλου που αποσκοπούν στην εξυπηρέτηση του συνόλου των επιχειρήσεων Ρουμελιώτης. Ακόρεστη και αστείρευτη, η ενέργεια του Γεωργίου τον οδηγεί στο άνοιγμα νέων Super Market, αρχίζοντας από την Κρέστενα το 2010. Ακολουθεί το κατάστημα της Πάτρας το 2011 και τον Μάιο του 2013 εγκαινιάζει το κατάστημα του Πύργου.\nΚατεψυγμένα προϊόντα, έλαια, αλλαντικά, τυροκομικά και αυγά, ζυμαρικά, ρύζι και όσπρια, τοματοειδή, γλυκά κουταλιού και μαρμελάδες, πρωινό, χαλβάς και ταχίνι, μπισκοτοειδή, αναψυκτικά και χυμοί. Επίσης: παγωτά, μουστάρδα, χυμός λεμονιού και ξύδι, αλεύρι και σιμιγδάλι, μπαχαραρικά και αλάτι, κονσερβοειδή, ξηροί καρποί, είδη παντοπωλείου, καλλυντικά, καθαριστικά, απορρυπαντικά και μαλακτικά ρούχων, χαρτικά, είδη οικιακής χρήσης, ζωοτροφές κ.α.\nΗ Γ. Ρουμελιώτης Α.Ε.Β.Ε μια αμιγώς ελληνική λιανεμπορική αλυσίδα, ξεκινά τη λειτουργία της το 1955, από τον παππού του σημερινού ιδιοκτήτη Ρουμελιώτη Γεώργιου. Έχοντας σαν κύριο επάγγελμά του, ο παππούς, την καλλιέργεια, παραγωγή, και διακίνηση αγροτικών προϊόντων, αντιλαμβάνεται και προβλέπει τις ανάγκες που δημιουργούνται στην τότε τοπική κοινωνία, αλλά και γενικότερα στη περιοχή του Ηλιακού Κάμπου. Στο δυναμικό του ομίλου Γ. Ρουμελιώτης Α.Ε.Β.Ε εντάσσονται πάνω από 80 άτομα προσωπικό ενώ διατηρεί συνεργασία με περισσότερους από 350 Έλληνες προμηθευτές. Η εταιρία Γ. Ρουμελιώτης Α.Ε.Β.Ε, με σκληρή, επίμονη αλλά κυρίως έντιμη εργασία, δεσμεύεται να συνεχίσει και να εκτείνει αυτή τη πετυχημένη ιστορία στους νομούς Ηλείας και Αχαΐας, στοχεύοντας στην αέναη ανάπτυξη του ομίλου, μέσα από νέα καταστήματα και νέες δραστηριότητες, με τη συνεργασία πάντα των πελατών και προμηθευτών τους, με κύριο στόχο την απόλυτη ικανοποίηση των πελατών της, σε ποιότητα, ποικιλία, εξυπηρέτηση και ανταγωνιστικές τιμές.


Μητσοτάκης: «Στήσατε καριέρες σε διαδηλώσεις και τώρα αγανακτείτε» | Parakato.gr\nΕίσαστε εδώ: » ΑΡΧΙΚΗ » ΝΕΑ ΔΗΜΟΚΡΑΤΙΑ » Μητσοτάκης: «Στήσατε καριέρες σε διαδηλώσεις και τώρα αγανακτείτε»\nΜητσοτάκης: «Στήσατε καριέρες σε διαδηλώσεις και τώρα αγανακτείτε»\nΔριμύτατη επίθεση στην κυβέρνηση εξαπέλυσε ο Κυριάκος Μητσοτάκης, μιλώντας στην Ολομέλεια όπου εισήχθη το αναπτυξιακό νομοσχέδιο.\nΟ πρόεδρος της ΝΔ αναφέρθηκε ιδιαίτερα στην κινητοποίηση του «Παραιτηθείτε», λέγοντας ότι «αγανακτούν αυτοί που έστησαν καριέρες σε διαδηλώσεις».\nΟ Κυριάκος Μητσοτάκης τόνισε -με αφορμή ανακοίνωση για αντισυγκέντρωση που όμως κατέβηκε από το διαδίκτυο- ότι καθιστά υπεύθυνη την κυβέρνηση και προσωπικά τον πρωθυπουργό σε περίπτωση που γίνουν έκτροπα στη συγκέντρωση.\nΤόνισε ότι η ΝΔ δεν θα πει ποτέ «καλά του έκαναν» για καμία εκδήλωση δυσαρέσκειας σε υπουργό της κυβέρνησης, όπως αυτό που έγινε με τον κ. Πολάκη στην Κρήτη.\nΚατέστησε επίσης προσωπικά υπεύθυνο τον πρόεδρο της Βουλής για το θέμα που προέκυψε αργά το βράδυ της Τρίτης με την κατάθεση τροπολογίας για το προσφυγικό στο νομοσχέδιο για το αναπτυξιακό.\nΗ συγκεκριμένη τροπολογία τελικά αποσύρθηκε.\nΟ κ. Μητσοτάκης εξαπέλυσε επίθεση κατά της κυβέρνησης κατηγορώντας την για «ιδιότυπο κοινοβουλευτικό αυταρχισμό» και ζήτησε να σταματήσει η κυβερνητική αυθαιρεσία.\n«Χθες απέστειλα επιστολή στον πρόεδρο της Βουλής για θέματα που αφορούν κατάχρηση διαδικασιών και παραβίαση κανόνων στον τρόπο νομοθέτησης και λειτουργίας του κοινοβουλευτικού ελέγχου, και τα μεσάνυχτα κατατέθηκε τροπολογία - νομοσχέδιο σε άσχετο σχέδιο νόμου και ευτυχώς, μετά την αντίδραση των κομμάτων της αντιπολίτευσης, ο υπουργός κ. Μουζάλας την απέσυρε. Αυτό δεν είναι εικόνα κοινοβουλευτικής Αριστεράς» είπε ο κ. Μητσοτάκης, προκαλώντας την αντίδραση του προεδρεύοντος Γιώργου Βαρεμένου, που ρώτησε, απευθυνόμενος στον πρόεδρο της Νέας Δημοκρατίας:\n«Δεν είναι κοινοβουλευτική δημοκρατία; Τι είναι;».\n«Με την παρέμβασή σας αποδεικνύετε όσα λέω» απάντησε ο κ. Μητσοτάκης.\nΑναφερόμενος στον αναπτυξιακό νόμο, είπε ότι η κυβέρνηση βρίσκεται μπροστά στα αδιέξοδα που η ίδια δημιούργησε και πως «καμία φιέστα δε μπορεί να αντιστρέψει την πραγματικότητα. Θα επιστρέψουμε εκεί που βρισκόμαστε το 2014 στο τέλος του 2017. Για ποια ανάπτυξη μιλάμε;» αναρωτήθηκε.\nΟ πρόεδρος της Νέας Δημοκρατίας υποστήριξε ότι οι επιχειρήσεις δεν ζητούν αναπτυξιακό νόμο, αλλά μεταρρυθμίσεις και υπέρβαση των εμποδίων, που ορθώνει ένα κράτος και μια κομματική νομενκλατούρα που αντιμετωπίζει την επιχειρηματικότητα σαν εχθρό. «Δεν έχετε καταλάβει ότι η ανάπτυξη δεν διατάσσεται, αλλά δημιουργείται. Είναι αντίθετο προς το κρατικίστικο πολιτικό σας DNA» είπε.\nΑσκησε επίσης κριτική στους παλαιότερους αναπτυξιακούς νόμους, κάνοντας λόγο για κρατικοδίαιτο μοντέλο καπιταλισμού χαμηλής ανταγωνιστικότητας. «Εθίζαμε τις επιχειρήσεις στην κρατική εξάρτηση και αποκοιμίζαμε τις παραγωγικές δυνάμεις της χώρας» ανέφερε.\nΣε ό,τι αφορά τις χρηματοδοτήσεις που προβλέπει ο νόμος, είπε ότι «θα συνεισφέρει 480 εκατ. ευρώ όταν η χώρα χρειάζεται 100 δισ. ευρώ για να ορθοποδήσει και για τις 16.000 θέσεις εργασίας που θα δημιουργήσει σε πέντε, ότι είναι πολύ λίγες, όταν με 1.200.000 ανέργους θα έπρεπε να δημιουργεί 120.000 θέσεις εργασίας ετησίως».\nΔημοσίευση: Ιουνίου 16, 2016 - Κατηγορία: ΝΕΑ ΔΗΜΟΚΡΑΤΙΑ\n0 Σχόλια για την ανάρτηση: "Μητσοτάκης: «Στήσατε καριέρες σε διαδηλώσεις και τώρα αγανακτείτε»"


W Music Radio Athens, Greece: 2012-03-04\nRolla Scape - Love and Time (Acid Washed Remix)\nΗ τιμή που νιώθει κανείς όταν "αγγίζει" ονόματα όπως του Κ. Βήτα ούτε μετριέται ούτε μπορεί να εκφραστεί με μερικές λέξεις. Ειδικά αν ανήκεις στους τυχερούς που παρακολούθησαν μια μουσικο-θεατρική παραστασή του και φεύγοντας από τη πόρτα του θεάτρου ένιωθες ότι κράτησε λίγο, τότε νιώθεις ακόμα μεγαλύτερο το βάρος του τι και πώς θα το πείς για τον Κωσταντίνο. Μπορεί βέβαια να αναρωτιέσαι ακόμα τι σχέση μπορεί να έχει το project "Rolla Scape" που σου παρουσιάζω σήμερα με τον Κ. Βήτα. Ο Κ. Βήτα είναι ένας καλλιτέχνης πολυδιάστατος και συνεχώς εξελίσσεται. Είναι ο μουσικός, που με τους στίχους και τις μελωδίες του από την εποχή των Στέρεο Νόβα του 1992 μέχρι και σήμερα, μας μιλά για την αγάπη, για τη ζωή, για όλα τα όμορφα και τα άσχημα, για την προσωπική ελευθερία και μας βοηθά να πετάξουμε σε ανοιχτούς ορίζοντες. Γεννημένος στη Μελβούρνη και μεγαλωμένος στην Αθήνα, σπούδασε γραφικές τέχνες αλλά τελικά αφοσιώθηκε στην τέχνη και τη μάγισσα μουσική.\nΊσως λοιπόν ο σημαντικότερος εκφραστής της νεότερης Ελληνικής ηλεκτρονικής μουσικής σκηνής, απαρνείται για λίγο το όνομα του όπως φαίνεται, για να κυκλοφορήσει ένα νέο project στο Label της Undo Records υπο το ψευδώνυμο Rolla Scape. Ο ήχος του αυτή τη φορά επιστρέφει στα χρόνια των Στέρεο Νόβα, με techno ήχους και έκφραση που ανήκει στη χρυσή, δημιουργική και αληθινή δεκαετία του 90'. Αυτή ακριβώς είναι η μαγεία, η προσαρμοστικότητα και η μετάλλαξη ενός μεγάλου καλλιτέχνη. Ο Rolla Scape, πλέον, μετά απο την κυκλοφορία του νέου του άλμπουμ, συνεχίζει τις συνεργασίες με ξένους καταξιωμένους δημιουργούς, που ήδη έχουν αποδώσει δυνατά σχόλια από το εξωτερικό. Αυτή τη φορά φέρνει στα αυτιά μας 4 Remixes επιμελημένα απο τους Drop Out Orchestra, τους In Flagranti, τον Robi Insinna Headman και ένα Remix απο το δίδυμο των Γάλλων Acid Washed. Οι Richard D’Alpert και Andrew Claristidge ως "Acid Washed" βάσισαν τη διασκευή τους σε έναν ήχο που παράγεται παράλληλα απο αναλογικά αλλά και Vintage όργανα. Love and Time, το κομμάτι που ξεχωρίσαμε απο το ΕΡ, και το παραδίδουμε πιο πάνω στη δική σου κριτική.\nΑναρτήθηκε από W MUSIC RADIO στις 1:05 μ.μ. Δεν υπάρχουν σχόλια:\nΔεν είμαι σίγουρος αν πρέπει να πώ τα τετρημένα ή να περάσω στη δράση αμέσως. Μου λείψατε, έχουμε καιρό να συναντηθούμε στα μονοπάτια της μουσικής κτλ. Είναι κουραστικά και ήδη γνωστά, άλλωστε αν δε μου λείπατε δεν θα επέστρεφα, λογικό. Όλο αυτό το διάστημα πάντως λείπαμε για καλό. Αναβαθμιστήκαμε και ως προς την τεχνολογία που μας υποστηρίζει και ως προς τον πάροχο του ραδιοφώνου που μας "βγάζει" στον αέρα για να μας ακούτε πάντα μέσω διαδικτύου. Πλέον, εδώ και μερικές μέρες, το W Music Radio εκπέμπει τις μουσικές του απο το διαδικτυακό τόπο: www.e-radio.gr στη κατηγορία "Sophisticated". Ήδη μας δείχνετε πόσο σας αρέσουν οι επιλογές μας και φυσικά οτι μας ακούτε φανατικά. Σας ευχαριστούμε πολύ για αυτό και μπορούμε να σας υποσχεθούμε ότι θα γινόμαστε όλο και καλύτεροι για τη δική σας ευχαρίστηση.\nΌσοι παρακολουθείτε το Blog τακτικά, θα έχετε καταλάβει ότι βασικό μας μέλημα είναι η δημοσιοποίηση καινούριων Projects, συγκροτημάτων και τραγουδιών στα μουσικά είδη του ενδιαφέροντος μας και αποτελούν αξιόλογες δημιουργίες ικανές να ανοίξουν νέους δρόμους στη μουσική εξελίσοντας την. Στη σημερινή μας ιστορία, προταγωνιστεί μια μπάντα που κοντεύαμε να την ξεχάσουμε κυριολεκτικά. Οι Chromatics, μας άφησαν το 2010 με ένα EP (Extended Play για να είμαστε και πιο κατατοπιστικοί) που πραγματικά τους καθιέρωσε και τους έκανε γνωστούς και ραδιοφωνικά. Το "In The City" ήταν όντως σταθμός για το τρίο απο το Όρεγκον των Η.Π.Α αφού το ομώνυμο κομμάτι αποτέλεσε ουσιαστικά τον ήχο σήμα κατατεθέν για αυτούς. Η φημολογία γύρω απο το όνομα τους είχε φουντώσει τελευταία στους κύκλους των οπαδών τους. Το πολυαναμενόμενο νέο τους άλμπουμ είναι ήδη στα ράφια των δισκοπωλείων και φιγουράρει ώς ένα απο τα πολυτιμότερα του έτους που διανύουμε. Η Ruth Radelet που χάριζει τη φωνή της στο συγκρότημα απο το 2007, σου φέρνει ξανά στο μυαλό την αίγλη τους χωρίς πολλή προσπάθεια. Επίσης η μπάντα συνεχίζει την συνεργασία της με τον Ιταλό κινηματογραφιστή Alberto Rossini σε ένα ακόμα video σε σύνολο τριών που έχει επιμεληθεί ως τώρα για αυτούς.\nΗ σημερινή επιλογή είναι το "Lady" που απέχει αρκετά απο τις πρώτες κυκλοφορίες τους το 2002 και 2004. Αν και το είδος τους χαρακτηρίζεται γενικότερα Lo-Fi (Low Fidelity, δηλαδή ήχοι με μπόλικη παραμόρφωση) η κυρίως γκάμα των παραγωγών τους κινείται σε Synthpop, Post-Punk και Italo Disco ρυθμούς. Το κομμάτι έχει μια αισθητική που μιλάει στην ψυχή σου με βουτηγμένα στο vintage χρώματα και αποχρώσεις. Τα ασταθή πλάνα της κάμερας και τα κοντινά πλάνα των λαμπερών φώτων σε κάνουν να νιώθεις λίγο άβολα. Είναι όμως μια αληθινή στενή ματιά στη ζωή της ομάδας των Chromatics πάνω στη σκηνή και στο δρόμο. Ξεκάθαρο μπάσο και ρυθμός ανυπέρβλητος δείχνει ότι η μπάντα ξέρει που πατάει και έχει βρεί το δρόμο της στα σίγουρα. Το "Kill For Love" θυμιζεί πολύ τους Glass Candy. Άλλωστε θα μου πείτε, ανήκουν στο ίδιο σπίτι, την Italians Do It Better. Στη νέα τους δουλειά θα βρείς και διασκευές όπως το "Into the Black" απο το "Hey Hey, My My" του Neil Young.\nΑναρτήθηκε από W MUSIC RADIO στις 2:39 π.μ. Δεν υπάρχουν σχόλια:


Το κτίριο που… αυτοκαθαρίζεται! - Epipleon Mag\nΑρχική Ξύλο & Δόμηση Ξύλο & Αρχιτεκτονική Το κτίριο που… αυτοκαθαρίζεται!\nΟ αρχιτέκτονας Daniel Libeskind δημιούργησε στο Βερολίνο είναι ένα εντυπωσιακό πολύπλευρο κτίριο που καθαρίζεται μόνο του στην κυριολεξία! Το Sapphire είναι εφοδιασμένο με γεωμετρικά κεραμικά πλακίδια επικαλυμμένα με ένα στρώμα διοξειδίου του τιτανίου που διασπά τη μόλυνση που επικάθεται πάνω του, όταν εκτίθεται στις ακτίνες UV του ήλιου.\nΣτο εμπρόσθιο μέρος του, το κτίριο ξεχωρίζει με τα μεγάλα γωνιακά του παράθυρα, αλλά και τις μεταλλικές κατασκευές που διαθέτει. Τα μπαλκόνια που δημιουργούνται είναι μοναδικής αισθητικής, ενώ τα παράθυρα είναι κατασκευασμένα από τριπλά τζάμια για μέγιστη ηχομόνωση, ενώ έχουν προστεθεί και έξτρα περσίδες.\nΛειτουργικά και οπτικά, εξαιρετικό αποτέλεσμα\nΤο τελικό αποτέλεσμα αναμφίβολα δικαιώνει τον αρχιτέκτονα και εμπνευστή του συγκεκριμένου project. Το ακανόνιστο σχήμα του κτιρίου αιχμαλωτίζει τα βλέμματα. Στο ισόγειο του κτιρίου υπάρχουν καταστήματα, λιανικής πώλησης, το υπόγειο περιλαμβάνει χώρους στάθμευσης, ενώ οι όροφοι διαθέτουν μοντέρνες και λειτουργικές κατοικίες. Η πρόσοψη του κτιρίου είναι επενδυμένη με 3.600 πλακάκια Casalgrande Padana, 500 εκ των οποίων έχουν τυποποιημένο μέγεθος ενώ τα άλλα 3.100 πλακίδια έχουν διαμορφωθεί ανάλογα με τις ανάγκες της τοποθέτησής τους. Συνολικά απαιτήθηκαν περίπου τέσσερις μήνες για την πλήρη τοποθέτησή τους.\nΤα συγκεκριμένα πλακίδια διαθέτουν ειδική επίστρωση με διοξείδιο τιτανίου, η οποία αντιδρά στο ηλιακό φως, επιτρέποντας έτσι στην πρόσοψη να αυτό-καθαρίζεται, παραμένοντας έτσι το κτίριο πάντα καθαρό και όμορφο.\nΠροηγούμενο άρθροΈνα designατο σχολείο στη Κοπεγχάγη\nΕπόμενο άρθροΤο ιδιαίτερο… γραφείο


Ποιο ζευγάρι ζήτησε την ευλογία του Αρχιεπίσκοπου λίγο πριν τον γάμο του; - MaryMary.gr\nΠοιο ζευγάρι ζήτησε την ευλογία του Αρχιεπίσκοπου λίγο πριν τον γάμο του;\nΟ Σάκης Ρουβάς και η Κάτια Ζυγούλη μετρούν αντίστροφα τις μέρες που θα ενωθούν με τα ιερά δεσμά του γάμου!\nΚαι λίγο πριν το μυστήριο θέλησαν να πάρουν την ευλογία του Αρχιεπίσκοπου.\n«Μεγάλη μας Τιμή και Χαρά να έχουμε την ευλογία του Αρχιεπισκόπου Αθηνών και πάσης Ελλάδας κ Ιερώνυμου», έγραψε στη λεζάντα της φωτογραφίας που ανέβασε στον προσωπικό του λογαριασμό στο Instagram ο Σάκης Ρουβάς.\nΘυμίζουμε ότι ο γάμος του ζευγαριού θα γίνει ανήμερα των γενεθλίων της Κάτιας, στην έπαυλη του Βαρδή Βαρδινογιάννη και της Μαριάννας Βαρδινογιάννη στην Εκάλη, οι οποίοι θα είναι και οι κουμπάροι! Το ζευγάρι επέλεξε τη συγκεκριμένη ημερομηνία, γιατί στις 3 Ιουλίου του 2016, ο Σάκης έκανε πρόταση γάμου στην Κάτια κι εκείνη την αποδέχτηκε.


All is Politics: Κιουτσούκης: Γενόσημο της ιδεολογίας της ΝΔ η πολιτική Σαμαρά\nΚιουτσούκης: Γενόσημο της ιδεολογίας της ΝΔ η πολιτική Σαμαρά\nΟ διαγραφείς πρόεδρος της ΔΑΚΕ διευκρίνισε ότι «δεν ζητήσαμε να πέσει η συγκυβέρνηση» αλλά «να αλλάξει ο προϋπολογισμός»\nΟξύτατικη κριτική τόσο προς τον Αντώνη Σαμαρά όσο και προς την κυβέρνηση άσκησε ο διαγραφείς πρόεδρος της ΔΑΚΕ, Νίκος Κιουτσούκης, μια ημέρα μετά την σκληρή ανακοίνωση που εξέδωσε η συνδικαλιστική παράταξη που πρόσκειται στη ΝΔ με την οποία ουσιαστικά ζητούσε από τους βουλευτές να «ρίξουν» την κυβέρνηση καταψηφίζοντας τον προϋπολογισμό.\n«Η ιδεολογία μας είναι ριζοσπαστικός κοινωνικός φιλελευθερισμός αυτό που ακολουθείται είναι κακέκτυπο, ή γενόσημο αν θέλετε, της ιδεολογίας μας» είπε χαρακτηριστικά ο κ. Κιουτσούκης κατηγορόντας τον Αντώνη Σαμαρά για ιδεολογική μετατόπιση και στροφή από τις θέσεις που είχε η ΝΔ.\nΌπως υποστήριξε ο κ. Κιουτσούκης «μέχρι τις 26/10/11 και η ΝΔ τα ίδια που λέγαμε εμείς έλεγε. Αυτό αφορά τον αρχηγό της ΝΔ και τα κορυφαία της που έχουν κάνει στροφή είτε επικοινωνιακή είτε πολιτική, και δίνουν το δικαίωμα στο Βενιζέλο να λεει ότι δικαιώνεται η πολιτική του ΠΑΣΟΚ. Είναι εγκληματικό για την κοινωνία το μείγμα αυτής της πολιτικής, δεν μπορεί να πάει άλλο».


[ΒΡΑΖΙΛΙΑ] ΓΙΑ ΤΗΝ ΟΙΚΟΝΟΜΙΚΗ ΕΝΙΣΧΥΣΗ ΤΗΣ ΚΑΤΑΛΗΨΗΣ Kasa Invisível – ΡΑΔΙΟΦΡΑΓΜΑΤΑ\nΣτη Βραζιλία του Μπολσονάρου κάποια συντρόφια δίνουν μεγάλη μάχη για την επιβίωση και τη στήριξη των από τα κάτω, τη ζωή και την ελευθερία. Λάβαμε και παραθέτουμε το κάλεσμα της καμπάνιας οικονομικής ενίσχυσης για την κατάληψη Kasa Invisível, στην κοινότητα Belo Horizonte.\nΓια την οικονομική ενίσχυση μέσω PayPal\nΚι εδώ, όλο το κάλεσμα: Belo Horizonte (Brazil): For Squat Kasa Invisível, keep your support, we’re almost there!\nΓια τις καταλήψεις και την αντίσταση! Αλληλεγγύη!\nPrevious post: ΛΟΦΟΣ ΦΙΛΟΠΑΠΠΟΥ\nNext post: AUGUST 2020: SUMMER IN GREECE – NEW DEMOCRACY EDITION


Η κατάρρευση ενός μύθου των κυρίαρχων | RealOraiokastro\nΚατά τα φαινόμενα μέσω του εμπορικού συστήματος. Πριν από την αποικιοκρατία, η Βρετανία αγόραζε αγαθά, όπως κλωστοϋφαντουργικά προϊόντα, υφάσματα και βέβαια ρύζι από Ινδούς παραγωγούς και τους πλήρωνε κανονικά – κυρίως με ασήμι – όπως συνέβαινε και με οποιαδήποτε άλλη χώρα. Αλλά αυτό άλλαξε το 1765, αφότου η βρετανική Εταιρεία Ανατολικών Ινδιών πήρε τον έλεγχο της περιοχής και εγκατέστησε το μονοπώλιο στο εμπόριο από τις Ινδίες.\nΠώς λειτουργεί αυτό; Οπως αναφέρεται στην ανάλυση του Al jazeera, βασικά, όποιος ήθελε να αγοράσει αγαθά από την Ινδία θα το έκανε χρησιμοποιώντας ειδικά γραμμάτια του Συμβουλίου – ένα είδος χάρτινου νομίσματος που εκδίδονταν μόνο από το βρετανικό στέμμα. Και ο μόνος τρόπος για να πάρεις αυτά τα γραμμάτια ήταν να τα αγοράσεις από το Λονδίνο με χρυσό ή ασήμι. Έτσι, οι έμποροι πλήρωναν το Λονδίνο σε χρυσό για να πάρουν τα γραμμάτια και στη συνέχεια να τα χρησιμοποιήσουν για να πληρώσουν τους Ινδούς παραγωγούς. Αυτά όμως που εισέπρατταν οι Ινδοί από τα γραμμάτια ήταν σε ρουπίες και βέβαια από τους φόρους που είχαν ήδη καταβάλλει.\n← Μια πολύ ενδιαφέρουσα εκδήλωση του Συλλόγου Γυναικών Ωραιοκάστρου ΑΡΙΣΤΗ\nΠανελλαδικές 2019: Αυτές είναι οι απαντήσεις για το μάθημα της Νέας Ελληνικής Γλώσσας →


Παλικαρίσια νίκη για τον Γυμναστικό, που ισοφάρισε σε 1-1…Επαγγελματική νίκη-πρόκριση για το Ρούπελ ! | Serres Sport News\nin Γ.Σ ΣΕΡΡΕΣ, ΕΚΑΣΑΜΑΘ, ΡΟΥΠΕΛ ΣΙΔΗΡΟΚΑΣΤΡΟΥ\nΓ.Σ ΣΕΡΡΕΣ 64-63 ΑΓΙΑ ΒΑΡΒΑΡΑ\nΤεράστια νίκη για τον Γυμναστικό, που πραγματοποίησε μια εξαιρετική και ψυχωμένη εμφάνιση και ισοφάρισε την σειρά με την δυνατή Αγία Βαρβάρα. Με τον Σιδερίδη να μην ενισχύει την τελευταία στιγμή τους “πράσινους” το έργο των παιχτών του Γιάννη Μπουτάκογλου έγινε ακόμη πιο δύσκολο, αλλά αυτό έδωσε και έξτρα κίνητρο στους γηπεδούχους που έδειξαν εξ αρχής πόσο αποφασισμένοι ήταν να στείλουν την σειρά σε τρίτο παιχνίδι.\nΣτο πρώτο δεκάλεπτο οι δυο ομάδες ήταν κοντά στο σκορ με τον πίνακα να δείχνει 20-18 στο 10′. Στην 2η περίοδο, οι γηπεδούχοι ήταν φανταστικοί και με τον Χατζή να δίνει το “έναυσμα”, τον Χατζηανδρέου και τον Μυλωνόπουλο να κάνουν πολλή δουλειά το 35-20 ανάγκασε τους φιλοξενούμενους να πάρουν τάιμ άουτ. Οι Καβαλιώτες άλλαξαν την εικόνα τους και μείωσαν από το πουθενά σε 35-32, με το ημίχρονο να κλείνει στο 42-36.\nΣτο τρίτο δεκάλεπτο, οι παίχτες του Γιάννη Μπουτάκογλου μπήκαν αποφασισμένοι για την νίκη και προηγήθηκαν με διψήφιες διαφορές, κάτι που οδήγησε και στο 57-46 στο τέλος της 3ης περιόδου. Η Αγία Βαρβάρα δεν παρέδωσε τα “όπλα” και με σερί 1-12 ισοφάρισε σε 58-58 3′ πριν το φινάλε με τον Γυμναστικό να αντιμετωπίζει πολλά προβλήματα στο επιθετικό κομμάτι. Σε ένα πραγματικό ντέρμπι με μεγάλες μονομαχίες, ο Παλιαχάνης με μια βολή έδωσε το προβάδισμα στους “ταύρους” (64-63 στα 12”) με τους φιλοξενούμενους να αστοχούν στην τελευταία τους επίθεση και τον Γιάννη Μπουτάκογλου με τους παίχτες του να πανηγυρίζουν έξαλλα την νίκη.\nΜεγάλη εμφάνιση από την τριάδα Χατζής, Μυλωνόπουλος, Χατζηανδρέου που πέτυχαν μαζί 47 πόντους (!). Μαρκόπουλος και Στεφανίδης ξεχώρισαν από τους Καβαλιώτες. Πλέον, η σειρά μεταφέρεται στην Καβάλα το επόμενο Σάββατο με τους “πράσινους” να ψάχνουν την υπέρβαση.\nΤα δεκάλεπτα: 20-18, 42-36 (ημ.), 57-45, 64-63.\nΟΛΥΜΠΙΑΔΑ ΑΛΕΞ/ΠΟΛΗΣ 59-71 ΡΟΥΠΕΛ\nΤην πρόκριση στην τελική φάση πανηγυρίζουν οι παίχτες του Ρούπελ, οι οποίοι σε ένα εξ αρχής δύσκολο παιχνίδι δεν συνάντησαν ιδιαίτερες δυσκολίες και έκαμψαν την αντίσταση της Ολυμπιάδας και έκαναν το 0-2 κερδίζοντας μια εβδομάδα ξεκούρασης και προετοιμασίας για το τελευταίο και πιο σημαντικό κομμάτι της χρονιάς. Με καλή κυκλοφορία της μπάλας, απαντήσεις σε ξεσπάσματα της Ολυμπιάδας και ανοχή σε διάφορες καταστάσεις του παιχνιδιού, οι “μπλε” πέτυχαν μια ακόμη νίκη κόντρα στην ομάδα της Αλεξανδρούπολης.\nΜε τον Γιαννάτο να βάζει από νωρίς το Ρούπελ πάνω στο σκορ και τον Λουλούδη να είναι σε μεγάλη ημέρα, το Ρούπελ προηγήθηκε ακόμη και με 8 πόντους (12-20) ωστόσο οι γηπεδούχοι μείωσαν γρήγορα σε 18-22 στο τέλος του δεκαλέπτου. Η καλή άμυνα στον Δαλαγκόζη (1-4), έδωσε πολλούς χώρους στους “μπλε”, που εκμεταλλεύτηκαν το high post και τα κενά της ζώνης και πέτυχαν εύκολα καλάθια με την ομάδα του Σιδηροκάστρου να ξεφεύγει στο σκορ και το ημίχρονο να κλείνει στο 30-39.\nΜε Κάτο και Παπαδόπουλο να βρίσκουν εύκολα σουτ και την άμυνα να δίνει την απαραίτητη ώθηση, το Ρούπελ προηγήθηκε και με 17 πόντους (32-49) στην αρχή του τρίτου δεκαλέπτου. Η Ολυμπιάδα με τον Δαβουδάνη να ηγείται, μείωσε την διαφορά αλλά το σκορ παρέμεινε σε διψήφια νούμερα (45-57 στο 30′). Στην απέλπιδα προσπάθεια, οι γηπεδούχοι μείωσαν μέχρι και στους 5 (54-59), αλλά η εύκολη διάσπαση του press οδήγησε σε μεγάλα καλάθια χωρίς κόπο που ουσιαστικά τελείωσαν την νίκη-πρόκριση.\nΜε πλουραλισμό στην επίθεση και καλή διαχείριση σε κρίσιμες φάσεις, το Ρούπελ πέτυχε έναν ακόμη μικρό στόχο και πλέον κοιτάζει αυτό για το οποίο παίζει από την αρχή της χρονιάς και δεν είναι άλλο από την άνοδο στην Γ’ Εθνική.\nΤα δεκάλεπτα: 18-22,30-39,45-57,59-71.\nΟλυμπιάδα Αλεξανδρούπολης (Κανδύλης): Καζάκος,Δρούμπαλης,Βλουντάρτσικ 10(3),Δαβουδάνης 19(3),Ξαφένιας 9(2),Κελεπεκίδης 7(1),Ζιούτης 6,Σονωβίδης 8,Κατσίκας, Γερακόπουλος.\nΡούπελ (Κηρύκος): Κάτος 13(1),Φραγκούλης 7(1),Μποσουτσίδης,Κεμανετζής 8,Δαλαγκόζης 7(1), Γιαννάτος 12,Παπαδόπουλος 12,Τοπολίγκας,Γεωργιανός,Λουλούδης 12(3).\nΟλυμπιάδα Αλεξ/πολης 59-71 Ρούπελ (0-2)\nΓ.Σ Σέρρες 64-63 Αγία Βαρβάρα (1-1)\nΘύελλα Φερών – Α.Ε. Σερρών (ΑΥΡΙΟ)\nΕθνικός Αλεξ/πολης – Αστέρας Καβάλας (0-1) (ΑΥΡΙΟ)


Γυναίκα χωρίς όνομα: Κανείς δεν μπορεί να υποψιαστεί τη Λίλιαν (vid) | Pagenews.gr\nΓυναίκα χωρίς όνομα: Κανείς δεν μπορεί να υποψιαστεί τη Λίλιαν (vid)\nαπό Pagenews Team 12.06.2019 | 13:30 ΧΡΟΝΟΣ ΑΝΑΓΝΩΣΗΣ 2 '\nPagenews.gr / Video / Γυναίκα χωρίς όνομα: Κανείς δεν μπορεί να υποψιαστεί τη Λίλιαν (vid)\nΓυναίκα χωρίς όνομα: Η Μαρίνα είναι ευτυχισμένη και πιστεύει ότι η συμφιλίωσή της με τη Λίλιαν βρίσκεται σε καλό δρόμο.\nΓυναίκα χωρίς όνομα: Η Λίλιαν συνεχίζει να «πλέκει» το σχέδιό της, δίχως να την υποψιάζεται κανείς. Αντίθετα, η Μαρίνα, η οποία είναι χαρούμενη για την ημέρα του γάμου της, θεωρεί ότι η συμφιλίωση με τη Λίλιαν είναι κοντά. Παράλληλα, θα οριστικοποιηθεί και ένας χωρισμός. Στο αποψινό επεισόδιο της δραματικής σειράς (18:50) θα συμβούν τα εξής πράγματα:\nΗ Μαρίνα είναι ευτυχισμένη που η μέρα του γάμου της πλησιάζει. Με την Ρένα προετοιμάζονται πυρετωδώς να είναι όλα όμορφα για τη μεγάλη ώρα. Ο Γιώργος δηλώνει στην Σοφία πως τελείωσαν οι δυο τους και φεύγει απ’ το σπίτι. Την ίδια στιγμή, η Μαρίνα δέχεται με χαρά την πρόσκληση της Λίλιαν στο σπίτι της για φαγητό με τον Κωστή και τον Σταύρο.\nΕκεί, η Μελίτη θα αποσπάσει την άδεια των γονιών της να γίνει παράνυμφος στο γάμο της Μαρίνας. Η Μαρίνα χαίρεται πιστεύοντας πως η συμφιλίωσή της με την Λίλιαν είναι πια σε καλό δρόμο. Δεν μπορεί να υποψιαστεί καν το σχέδιο που ετοιμάζει η Λίλιαν κρυφά απ’ όλους – ακόμη και από την Κάτια, η οποία νομίζει ότι την χειρίζεται, αλλά τώρα κινδυνεύει απ’ την ίδια της την παγίδα.\nΓυναίκα χωρίς όνομα: Το trailer του αποψινού επεισοδίου\nΓΥΝΑΙΚΑ ΧΩΡΙΣ ΟΝΟΜΑΓΥΝΑΙΚΑ ΧΩΡΙΣ ΟΝΟΜΑ ΝΕΟ ΕΠΕΙΣΟΔΙΟΕΛΛΗΝΙΚΗ ΤΗΛΕΟΡΑΣΗΛΙΛΙΑΝΜΑΡΙΝΑ


9 τρομερές ταινίες με φανταστικά σχέδια τέρας - Ψυχαγωγία\n9 τρομερές ταινίες με φανταστικά σχέδια τέρας\nΗ εκτίμηση για το συμπαγές σχέδιο τέρας μπορεί να σας βοηθήσει να επιβιώσετε από τις χειρότερες ταινίες τρόμου. Ακόμη και οι παραγωγές με αδιάκριτα σενάρια ή αποσπάσματα πλοήγησης μπορούν να χρησιμοποιούν προικισμένους καλλιτέχνες πρακτικών εφέ, και στην πραγματικότητα, η μεγάλη πλειοψηφία τους. Για κάθε αξέχαστο shaky-cam δαιμονική κατοχή ταινία που έχω υπομείνει τις τελευταίες δύο δεκαετίες, υπήρξαν μια χούφτα φιλμ που ξόδεψαν σαφώς τους προϋπολογισμούς τους για την τέχνη και την προσθετική, σε αντίθεση με την επανεγγραφή σεναρίων. Το αποτέλεσμα, σε κάθε περίπτωση, ήταν μια βαρετή ταινία που μπορεί να παρακολουθείται μόνο από σκηνές που αφορούσαν τέρατα. Έχουμε αναφέρει μερικά από αυτά εδώ.\nπώς να πάρετε το Fortnite Twitch Prime Loot\nΛεγεώνας , 2010, Κυβερνήτης Scott Stewart\nΓιατί το είδα Λεγεώνας σε θέατρα με τον πατέρα μου; Ποιος ξέρει, αλλά θυμάμαι να κοιμάμαι δύο φορές και να διαφωνώ με τον μπαμπά μου για το αν οι άγγελοι είναι τρομακτικές ή όχι κατά τη διάρκεια της οδήγησης στο σπίτι. Εδώ είναι το πράγμα: Όταν οι σκηνοθέτες τρόμου κολλάνε σε βιβλικό κείμενο, άγγελοι είναι τρομακτικός. Πρέπει να είναι.\nΠαρόλο Λεγεώνας ήταν αναμφισβήτητα μια φωτιά σκουπιδιών, υποστηρίζω ότι η υπερηφάνειά της - η ορδή του Θεού των ουράνιων όντων έρχεται να διεκδικήσει τους δίκαιους από τη γη και αποδεικνύεται σαν δαίμονες - ήταν σταθερή. Παρά το ανόητο, τελειωμένο τέλος και την εσφαλμένη αντίληψη ότι οι αρχάγγελοι κάνουν συναρπαστικούς ήρωες δράσης, Λεγεώνας εισήγαγε ένα τέρας που με στοιχειώνει: το Ice Cream Man.\nΤο παγωτό Man που κατέχεται από τον άγγελο έπαιξε ο Doug Jones, τον οποίο οι οπαδοί τρόμου ίσως να γνωρίζουν και ως το Pale Man και το Φαουν από Ο λαβύρινθος του Πάνα , και Abe Sapien από Διαβολάκι . Το σκελετικό πρόσωπο του Τζόουνς και τα απίθανα μακριά άκρα τον καθιστούν πρωταρχικό ηθοποιό για ταινίες monstor, και η σειρά του ως Ice Cream Man γίνεται όλο και πιο ενδιαφέρουσα επειδή είναι αυτοαποκαλούμενος συντηρητικός Χριστιανός από τα αμερικανικά μεσοδυτικά .\nΤο αγέννητο , 2009, Διευθυντής David Goyer\nΜιλώντας για τη θρησκεία, είναι πολύ χάλια, που δεν έχουμε ακόμα μια φανταστική εβραϊκή ταινία τρόμου για τους dybbuks. (Η πολωνική ταινία τρόμου Δαίμονας , που θα χτυπήσει φεστιβάλ φέτος, μπορεί να με ικανοποιήσει.) Όπως ισχύει, το 2010 Το αγέννητο είναι η μόνη ταινία τρόμου που πλησιάζει να κάνει οποιαδήποτε δικαιοσύνη στον εβραϊκό μύθο των εκδίκων πνευμάτων.\nΟ παππούς της σπονδυλικής στήλης που είχε το dybbuk Το αγέννητο , μοιάζει πολύ με τη διαγραμμένη σκηνή από το καβούρι Ο εξορκιστής και μοιάζει επίσης με πολλά τέρατα Το πράγμα , αλλά η απομίμηση είναι πιθανώς κολακευτική. Θα μπορούσε να είναι μια σύμπτωση που ο Γκρεγκ Νικοτέρο, τώρα διάσημος The Walking Dead , δούλεψε σε ειδικά εφέ στο Το αγέννητο ; Πιθανώς όχι.\nHellboy II: Ο Χρυσός Στρατός , 2008, Dir. Guillermo del Toro\nΤο Guillermo del Toro's Διαβολάκι Οι ταινίες είναι απίστευτα τυρί, αλλά είμαστε τυχεροί που τις έχουμε. Η προσαρμογή των φανταστικών κόμικς του Mike Mignola επέτρεψε στο del Toro να πάει απολύτως τρελό με το σχεδιασμό των πλασμάτων. Το παρακάτω κλιπ περιλαμβάνει μερικά από τα αστέρια της συνέχειάς του: τον ίδιο τον Hellboy και τον ανιχνευτή φίλο που παραπέμπει τον Hellboy, αλλά το πραγματικό κόσμημα της κορώνας είναι ο άγγελος του θανάτου του Del Toro.\nΑυτό το πράγμα έχει ύψος δεκαπέντε πόδια και όλα τα (πολλά, πολλά) μάτια του φυτεύονται σε γιγάντια μεταλλικά φτερά διπλού επιπέδου. Αν και είναι δύσκολο να ακολουθηθεί Hellboy: Ο Χρυσός Στρατός Η πλοκή της μαιάνδρου, η παρακολούθηση της ταινίας είναι μια αξιόλογη εμπειρία, αν μόνο να ζήσετε τη μεγάλη τρομακτική μαριονέτα του Del Toro καθώς αιωρείται πάνω από ένα σκονισμένο πάτωμα.\nΣεισμικές δονήσεις , 1990, Dir. Ρον Underwood\nΚαλά, Σεισμικές δονήσεις σίγουρα δεν επρόκειτο να βασιστούμε αποκλειστικά στη δράση του Kevin Bacon για να μεταδώσει την ιστορία, γι 'αυτό βασίστηκε σε μεγάλο βαθμό στα τέρατά του για να χτίσει ένταση. Ο αμερικανικός δυτικός τρόμος (αναμφισβήτητα η μόνη άλλη ταινία του είδους του, εκτός από την περσινή) Οστά Τομαχόκ ) έδωσε στο κοινό υπέροχες σκηνές με χαρακτήρες στο τζιν που τρέχουν από το Graboids, τα πλάσματα με σκουλήκι με άμμο.\nΣκεφτείτε ότι α Σεισμικές δονήσεις Η επανεκκίνηση θα συνεπαγόταν περισσότερο CGI από ό, τι μπορεί ο καθένας από εμάς να στομαχίσει. Είναι σεβάσμιο, λοιπόν, το πλήρωμα Σεισμικές δονήσεις έχτισε Graboids από αφρό και σύρμα και έπειτα έθαψε τις μαριονέτες στην άμμο πριν τα σκάβουν πίσω , απλώς για να φαίνονται ξεπερασμένες και αρχαίες. Αυτή η επίπονη διαδικασία αποδίδει. Αν και η ταινία είναι σχεδόν ακατάλληλη, τα Graboids εξακολουθούν να φαίνονται αρκετά καλά με τα σημερινά πρότυπα.\nΑλλοδαπός: Ανάσταση , 1997, Dir. Jean-Pierre Jeunet\nΕξωγήινο είναι μια από τις μεγαλύτερες ταινίες τρόμου που έγινε ποτέ και Αλλοδαποί είναι μια φανταστική και αστεία ταινία δράσης. Κανείς δεν θυμάται Αλλοδαπός 3 , και Αλλοδαπός: Ανάσταση παίζει σαν ένα όνειρο πυρετού ακόμη και ο H.R. Giger θα ξυπνούσε από, ουρλιάζοντας, με κρύο ιδρώτα. Την πρώτη φορά που έχω ακούσει ποτέ Αλλοδαπός: Ανάσταση , Ήμουν ψηλά και άκουσα τον φίλο μου να θυμάται την αστεία πλοκή. Δεν την πίστεψα εκείνη την εποχή, αλλά είναι αλήθεια: μια βασίλισσα xenomorph γεννά ένα νεογέννητο πλάσμα με ανθρώπινο DNA και xenomorph, και ότι το νεογέννητο αναγνωρίζει τη Ripley ως τη στριμμένη μητέρα της. Ripley, στις τελευταίες στιγμές της Εξωγήινο -συμπαντικό μητρικό ταξίδι, πρέπει να σκοτώσει το γόνο της με δάκρυα. Μην ρωτάτε γιατί. Κοιτάξτε αυτό το κατεστραμμένο πράγμα!\nσυγνώμη κάτι πήγε στραβά Δοκιμάστε ξανά σε λίγα δευτερόλεπτα\nΗ πλοκή μπορεί να μην έχει πολύ νόημα, αλλά το νεογέννητο είναι αναμφισβήτητα ενδιαφέρον. Έχει μαύρους βολβούς στις βαθιές υποδοχές του! Έχει ένα κρανίο σε σχήμα ανθρώπου που αναγκάζεται στο γιγαντιαίο κεφάλι του με ξενομόμορφο! Αντί για ένα εσωτερικό μίνι στόμα, έχει μια επιμήκη ανθρώπινη γλώσσα που χρησιμοποιεί για να εξερευνήσει την ανθρώπινη μητέρα της. Ξέρεις τι? Η μητέρα του, η Ρίπλι, το άρεσε όσο καλύτερα μπορούσε. Παρακολούθησα την ακόλουθη σκηνή ενώ είμαι νηφάλιος και έκλαψα το πρόσωπό μου που αγαπούσε το τέρας.\nιτιά , 1988, Dir. Ρον Χάουαρντ\nΌταν παρακολουθείτε ιτιά , παίρνεις το έντερο ότι ίσως αυτό είναι κάτι που, ως ευάλωτος άνθρωπος, δεν πρέπει να το βλέπεις. Δεν είναι διαφορετικό από τη δουλειά του Michael Haneke με αυτόν τον τρόπο. Αν και το ανατριχιαστικό παραμύθι του Ρον Χάουαρντ και του Τζορτζ Λούκας δεν είναι υπέροχο, ο δράκος με δύο κεφάλια που φοράει το άσχημο κεφάλι του έχει υπέροχο σχέδιο.\nΠοιος θα πίστευε ότι θα δώσει ένα δράκο ένα υπερβολικό δάγκωμα, για χάρη του Θεού; Η γρήγορη λήψη, που βρίσκεται στο παραπάνω κλιπ, όπου τα κεφάλια του δράκου δαγκώνουν το σώμα του ίδιου άντρα και το τραβούν, είναι ιδιοφυΐα.\nατιμημένος 2 ποιος να παίξει ως\nΘήκη καλαθιού , 1982, Διευθύντρια: Frank Henenlotter\nΤι υπάρχει στο καλάθι; Τα περισσότερα ακροατήρια το 1982 δεν ήθελαν πραγματικά να μάθουν, αλλά ο Frank Henenlotter, ο οποίος είπε στους κριτικούς ότι έκανε ταινίες εκμετάλλευσης και όχι ταινίες τρόμου (γιατί αυτό Έτσι πολύ πιο αξιοσέβαστο, σωστά;), μας έδωσε ούτως ή άλλως μια απάντηση. Δεν είναι πασχαλινά αυγά και δεν είναι ρούχα, όπως υποθέτουν πολλοί χαρακτήρες στο τρέιλερ της ταινίας. Είναι μάγκα. Περίπου.\nΟ υπέροχος σχεδιασμός τέρας μπορεί να σας στοιχειώσει. Φανταστικός Ο σχεδιασμός τέρας προσπαθεί να μας πει κάτι για την ανθρώπινη φύση. Εάν ο αδελφός στο καλάθι μέσα Θήκη καλαθιού δεν είναι αρκετά ανθρώπινο, τότε είναι τα πλήρως διαμορφωμένα σώματά μας που μας καθορίζουν; Είναι δύσκολο να παρακολουθήσεις τον κανονικό ανθρώπινο αδερφό που χωρίζεται χειρουργικά από το παράξενο δίδυμο του , που καταλήγει στο εν λόγω καλάθι, επειδή οι θεατές αισθάνονται συμπάθεια και για τους δύο χαρακτήρες. Θήκη καλαθιού δεν ήταν αριστοκρατικό, αλλά τα έξυπνα ειδικά εφέ του τολμούσαν να πουν κάτι βαθύ για την ανθρώπινη σύνδεση και την ψυχολογία της μοναξιάς.\nKiller Klowns από το διάστημα , 1988, * Dir: The Chiodo Brothers\nΚανένας λογικός δεν θα συμπεριλάμβανε Killer Klowns από το διάστημα στη λίστα με τις υπέροχες ταινίες τρόμου, αλλά είναι πραγματικά κρίμα που όλοι θυμόμαστε από την Pennywise Το πριν θυμηθούμε αυτά τα κακά αγόρια. Ο Klownzilla που εμφανίζεται στην τελική πράξη της ταινίας είναι ένα υπέροχο κατόρθωμα να το δεις, αλλά τα μικρά Klowns του είναι επίσης πολύ καλά. Είναι πραγματικά δύσκολο να διαλέξεις ένα αγαπημένο, αλλά νομίζω το μικρό Tricycle Klown είναι δικό μου .\nΌλα τα Klowns έχουν έντονα χρώματα και τα περισσότερα διαθέτουν δόντια με ξυράφι, αλλά υπάρχει κάτι στην κατασκευή τους που τα ανεβάζει πάνω από τον μέσο κακοποιό της ταινίας Β. Ίσως είναι το γεγονός ότι είναι όλοι υγροί για κάποιο λόγο;\nThir13en φαντάσματα , 2001, Διευθύντρια: Steve Beck\nΠρώτα απ 'όλα, ο Μάθιου Λίλαρντ είναι εθνικός θησαυρός και η φιλμογραφία του πρέπει να σεβασθεί. Δεύτερον, είναι δύσκολο να φανταστεί κανείς μια πλοκή πιο συναρπαστική από Thir13en φαντάσματα για τους λάτρεις των τεράτων. Μια οικογένεια κληρονομεί ένα τρομακτικό παλιό σπίτι που αποδεικνύεται ότι είναι μια μηχανή θανάτου με φάντασμα, τροφοδοτούμενη από δεκατρία κακόβουλα πνεύματα . Κάθε ένα από τα φαντάσματα, με ονόματα όπως The Jackal, The Torso και The Angry Princess, μπορεί να υπερηφανεύεται για το δικό του γοητευτικό σχέδιο.\nΑν και η ταινία του 1960 ήταν πραγματικά καλά, το remake του 2001 ήταν υπέροχα campy, και οι cosplayers προσπαθούν ακόμα για να μιμηθούν τα καλύτερα από τα φάντασμα της ταινίας.\nη ημερομηνία κυκλοφορίας του βιβλίου kingkiller chronicle 3\nμπορώ να παρακολουθήσω το dc universe στο ps4\nδεν είναι όλοι οι δημόσιοι υπάλληλοι 5\nsuper mario τρέξτε πώς να αποκτήσετε άλλους χρωματικούς φρύνους\nφόρτωση οθόνης 7 μάχη αστέρι σεζόν 9\nοθόνη αστέρι φόρτωσης # 1\nβιβλίο ζωγραφικής πιθανότητα τα τραγούδια του ράπερ


Φωτογράφος εντόπισε ανθρώπους που είχε φωτογραφίσει στο δρόμο πριν από 40 χρόνια και Αναδημιουργεί τις ίδιες εικόνες!\tΠροσοχή:Γιατί δεν πρέπει να πίνετε καφέ με άδειο στομάχι!\tΠρόσφατα ΆρθραΞεκίνησε να Πλένει τα Δόντια του Καθημερινά με αυτό το Σπιτικό Υλικό! Το αποτέλεσμα θα σας Εντυπωσιάσει!Απρίλιος 24, 2017Oι 7 πιο συχνές ψεύτικες τροφές που όλοι πρέπει να γνωρίζουμεΑπρίλιος 23, 201713 Υπέροχες ιδέες για να φτιάξετε τον κήπο των ονείρων σας. Η 12η θα σας πάρει το μυαλό!Απρίλιος 22, 2017Πήρε μια φλούδα πορτοκαλιού και άρχισε να την τρίβει στο σώμα της. Θα τρελαθείτε με το αποτέλεσμα!Απρίλιος 22, 2017Μην το χάσετε!\tOι 7 πιο συχνές ψεύτικες τροφές που όλοι πρέπει να γνωρίζουμε\tΠρόσφατα άρθρα\tΞεκίνησε να Πλένει τα Δόντια του Καθημερινά με αυτό το Σπιτικό Υλικό! Το αποτέλεσμα θα σας Εντυπωσιάσει!


Κινεζικός διαστημικός σταθμός διαλύεται στη γήινη ατμόσφαιρα! [video] | Anatropi News\nΚινεζικός διαστημικός σταθμός διαλύεται στη γήινη ατμόσφαιρα! [video]\nΠόσο θα έπρεπε να ανησυχεί ο πλανήτης για τον κινεζικό διαστημικό σταθμό Τιανγκόνγκ-1 ο οποίος αναμένεται να μπει και να διαλυθεί στη γήινη ατμόσφαιρα εντός των επόμενων ημερών; Η Κίνα διαβεβαιώνει ότι δεν υπάρχει κανένας κίνδυνος και, μάλιστα, υπόσχεται ένα “εντυπωσιακό” θέαμα το οποίο θα θυμίζει βροχή μετεωριτών.\nΠανό οπαδών ΠΑΟ κατά Αλαφούζου στο φάρο Χανίων! [εικόνες]\nΠαραβιάσεις του εθνικού εναέριου χώρου από αεροσκάφος του τουρκικού Πολεμικού Ναυτικού [video]


Τετάρτη, 7 Μάρτιος 2018 13:20\nΠάρε τηλέφωνο και κανονίστε καφέ το συντομότερο δυνατό...\nΟι κολλητές είναι από τους πλέον απαραίτητους ανθρώπους στη ζωή μας. Είναι πηγή χαράς, γέλιου αλλά και υγείας, όπως αποκαλύπτει μια νέα επιστημονική έρευνα.\nΦαίνεται λοιπόν πως, καθώς μεγαλώνουμε, οι φίλοι μας έχουν όλο και πιο σημαντική επίδραση στη ζωή μας. Ερευνητές από το Πανεπιστήμιο Northwestern διαπίστωσαν ότι ένας πολύ μεγάλο ποσοστό ηλικιωμένων ατόμων οφείλουν την καλή υγεία τους στην πλούσια κοινωνική ζωή τους.\nΔεν είναι η πρώτη έρευνα που αποδεικνύει τα οφέλη που έχουν οι βαθιές και ουσιαστικές ανθρώπινες σχέσεις για την υγεία. Παλαιότερη μελέτη είχε δείξει ότι η σχέση με τους φίλους είναι πιο σημαντική μακροπρόθεσμα για την υγεία μας από ό,τι οι σχέσεις με τους συγγενείς μας. Οι ειδικοί εκτιμούν πως ο λόγος είναι ότι επειδή επιλέγουμε μόνοι τους φίλους μας τους εμπιστευόμαστε περισσότερο ώστε να τους επιτρέψουμε να επηρεάσουν τη ζωή μας με θετικό τρόπο.\nΕάν το καλοσκεφτείς σίγουρα θα βρεις πολλά παραδείγματα από περιστάσεις όπου φίλοι σου επηρέασαν τη διάθεσή σου, τη διατροφή σου, την απόφασή σου να ξεκινήσεις γυμναστική ή να κόψεις το κάπνισμα. Άλλες έρευνες έχουν δείξει ότι χωρίς κολλητούς φίλους αυξάνονται δραματικά οι πιθανότητες εμφάνισης καρδιαγγειακών παθήσεων, αρθρίτιδα, διαβήτη τύπου 2 και άνοιας.\nΜην αργείς, λοιπόν, πάρε τηλέφωνο και κανόνισε να βρεθείς με τις κολλητές σου. Όχι μόνο θα εξασφαλίσεις μερικές από τις πιο όμορφες αναμνήσεις σου αλλά και θα αυξήσεις τις πιθανότητες να ζήσεις περισσότερο και καλύτερα.


"Κάνω δουλειά γραφείου και κάθομαι πολλές ώρες. Προσπαθώ να χάσω κιλά αλλά δεν τα καταφέρνω" - Tlife.gr\n"Κάνω δουλειά γραφείου και κάθομαι πολλές ώρες. Προσπαθώ να χάσω κιλά αλλά δεν τα καταφέρνω"\nΓεια σας! Είμαι 26 χρονών, 74 κιλά και με ύψος 1,67. Προσπαθώ εδώ και αρκετό διάστημα να χάσω κιλά αλλά δεν τα καταφέρνω. Επίσης, κάνω δουλειά γραφείου και κάθομαι πάρα πολλές ώρες, αλλά προσπαθώ να πηγαίνω γυμναστήριο 5 φορές την εβδομάδα. Τι πρέπει να κάνω για να χάσω κιλά;\nΚαλό θα ήταν να απευθυνθείς σε κάποιον ειδικό για να προσαρμόσει ένα διατροφικό μενού στις δικές σου ανάγκες. Ως τότε βέβαια μπορείς να ακολουθήσεις ένα ισορροπημένο πρόγραμμα διατροφής και κάποια tips που είναι απαραίτητα για τη σωστή λειτουργία του οργανισμού και την απώλεια βάρους.\nΤο διατροφικό μοτίβο που σου ταιριάζει είναι:\nΝα τρως καθημερινά 30γρ. ανάλατων ξηρών καρπών.\nΝα προσλαμβάνεις καθημερινά 1,5 lt υγρών για να ενεργοποιηθεί ο μεταβολισμός σου.


a-sports.gr :: Ο.Φ. Ιεράπετρας: Αμφίβολος με Διαγόρα ο Αποστολίδης\nΙΕΡΑΠΕΤΡΑ | Τετάρτη 13 Ιανουαρίου 2021 - 18:54\nΟ.Φ. Ιεράπετρας: Αμφίβολος με Διαγόρα ο Αποστολίδης\nΤαλαιπωρείται από τράβηγμα ο 25χρονος εξτρέμ\nΝικηφόρο ξεκίνημα στη Σούπερ Λίγκα 2 θέλει να κάνει ο Ο.Φ. Ιεράπετρας, με την προετοιμασία για το σαββατιάτικο (16/1) ματς με τον Διαγόρα να έχει μπει στην τελική της ευθεία.\nΕν όψει Ροδιτών είναι αμφίβολη η συμμετοχή του Αποστολίδη, καθώς ο 25χρονος εξτρέμ ταλαιπωρείται από ένα τράβηγμα, ενώ δεδομένος απών θεωρείται ο Σέχου, αφού ακόμα παραμένει στα... πιτς.\nΆλλα προβλήματα για τον Μανώλη Παπαματθαιάκη δεν υπάρχουν για το παιχνίδι στο Βουζουνεράκειο.\nΕπιτέλους νίκη για τον Ο.Φ. Ιεράπετρας Σούπερ Λίγκα 2 LIVE Χωρίς δύο στην Άρτα ο Ο.Φ. Ιεράπετρας O Γιάννης Τάτσης για τον ΠΑΣ, τον Ολυμπιακό, τη μάχη της ουράς και την SL2 (video) Στον Ο.Φ. Ιεράπετρας ο Μαναρώλης


Theodorakism - Θεοδωρακισμός: Γιατί η αναβίωση της εθνικοφροσύνης; - Της Αναστασίας Βούλγαρη\nΗ εθνικοφροσύνη, ο κύριος εκφραστής του αντικομουνισμού, στρέφεται κατά της ειρηνικής πάλης των ιδεών. Διαιρεί την κοινωνία.\nΗ εθνικοφροσύνη είναι ενάντια σ’ εκείνη την Τέχνη που εκπηγάζει από τον λαό και απευθύνεται σε αυτόν, τον καλλιεργεί, τον διαπαιδαγωγεί και τον εκπαιδεύει. Γιατί η εθνικοφροσύνη, επειδή υπερασπίζεται τα συμφέροντα της οικονομικής ολιγαρχίας, μισεί τον λαό.\nΣτο πρόσφατο παρελθόν, στην Ελλάδα με το πρόσχημα του «κομουνιστικού κινδύνου», η εθνικοφροσύνη κατάλυσε την κοινοβουλευτική δημοκρατία και επέβαλε τη δικτατορία. Με το ίδιο πρόσχημα, οι δυνάμεις του αντικομουνισμού, έπνιξαν στο αίμα λαούς (π.χ. Κορέα, Βιετνάμ) και διέλυσαν πολιτισμούς. Στο όνομα του ίδιου κινδύνου εκδιώχθηκαν ή και δολοφονήθηκαν αγωνιστές, που δεν ήταν κομουνιστές, όπως ο Νέλσον Μαντέλα, ο Μάρτιν Λούθερ Κίνγκ, ο Αλέκος Παναγούλης, ο αξιωματικός Σπύρος Μουστακλής και πολλοί άλλοι. Με πρόσχημα τον κομουνιστικό κίνδυνο ο μακαρθισμός διέλυσε το αμερικανικό εργατικό κίνημα και εξόντωσε τους αριστερούς και προοδευτικούς καλλιτέχνες για να επικρατήσει ο καταναλωτισμός και η υποκουλτούρα και να επεκταθεί σε ολόκληρη την ανθρωπότητα. Ήταν η εθνικοφροσύνη της Γερμανίας που οδήγησε εκατομμύρια ανθρώπους, Εβραίους, Ρώσους, τσιγγάνους, ομοφυλόφιλους, άτομα με ειδικές ανάγκες στα κολαστήρια των στρατοπέδων συγκεντρώσεως και στα κρεματόρια.\nΠαριστάνει η εθνικοφροσύνη ότι προστατεύει το έθνος και υπερασπίζεται την πατρίδα. Όμως η εθνικοφροσύνη ευθύνεται για την Μικρασιατική Καταστροφή και την κατοχή της μισής Κύπρου. Όπως ευθύνεται και για τη δικτατορία του 1967, το μεγάλο πισωγύρισμα της Χώρας. Ήταν η εθνικοφροσύνη που έβαλε τους Έλληνες να σκοτώνουν ο ένας τον άλλον, ενώ προηγουμένως είχαν όλοι μαζί νικήσει τους Ναζί, και όταν νίκησε στρατιωτικά άνοιξε τα Μακρονήσια, διχάζοντας τους Έλληνες για πολλά χρόνια.\nΠίσω από τους θεωρητικούς του αντικομουνισμού, τους «σοβιετολόγους», τους Μακαρθιστές, τους Γεωργαλάδες και τους θιασώτες της θεωρίας των δύο άκρων κρύβεται πάντα το μεγάλο κεφάλαιο και ο ιμπεριαλισμός.\nΠέραν τούτων, έχει αποδειχθεί ότι ο αντικομουνισμός είναι προσοδοφόρος. Κινητοποιούνται οι μηχανισμοί προπαγάνδας, τους οποίους κατέχει η οικονομική ολιγαρχία: τα κανάλια, οι εκδοτικοί οργανισμοί κ.λπ. και ρίχνουν στην αγορά το προϊόν (αντικομουνισμός) αυξάνοντας τα κέρδη τους. Παράλληλα δημιουργούν μια νέα πηγή εσόδων για «τα δικά τους παιδιά»: δημοσιογράφους, «διανοούμενους», «καλλιτέχνες», καθηγητές πανεπιστημίων κ.λπ. Να σημειώσουμε δε, ότι σήμερα τα εργαλεία και οι εγκαταστάσεις καταστολής ανήκουν σε ιδιωτικές εταιρείες. Επομένως δημιουργείται ένας ακόμη προσοδοφόρος κύκλος εργασιών.\nΓιατί όμως σήμερα αναβιώνει και στην πατρίδα μας η εθνικοφροσύνη; Γιατί γράφονται άρθρα και οργανώνονται ομιλίες κυβερνητικών στελεχών εμφυλιοπολεμικού ύφους και περιεχομένου;\nΔιότι το σύστημα φοβάται μήπως ο λαός κατακτήσει την πολυπόθητη ενότητα και σύσσωμος αγωνιστεί για τα δίκια του. Έτσι επιλέγει να διαιρέσει ξανά τον λαό.\nΤα «μνημόνια» δεν πλήττουν μόνο τους χαμηλόμισθους, τους χαμηλοσυνταξιούχους και τους μικροκαλλιεργητές της γης, αλλά και τα μικροαστικά και τα μεσοαστικά στρώματα. Είναι, ίσως, η πρώτη φορά στην ιστορία του νεοελληνικού κράτους, που σε συνθήκες μη ένοπλης κατοχής, αυτά τα κοινωνικά στρώμματα φτωχοποιούνται με ραγδαίους ρυθμούς και κινδυνεύουν να χάσουν, ή κάποιοι εξ’ αυτών έχουν ήδη χάσει, ο,τιδήποτε τα αντιπροσωπεύει: την ιδιοκτησία, τις καταθέσεις, την κατανάλωση. Από μια είναι ο ΕΝΦΙΑ κι από την άλλη η μείωση της καταναλωτικής δυνατότητας τους, η οποία υποβαθμίζει την ποιότητα της ζωής τους και πλήττει το αίσθημα αυτοεκτίμησης τους, καθώς η διαμόρφωση της προσωπικότητάς τους είναι συνυφασμένη με την καταναλωτική δυνατότητα και την ιδιοκτησία, τις οποίες έχουν αναγάγει σε πρωταρχικές αξίες.\nΤο σύστημα, λοιπόν, αναζητά τρόπους εκτόνωσης της συσσωρευμένης ήδη οργής αυτών των κοινωνικών στρωμάτων που, κατά κανόνα, δύσκολα επαναστατικοποιούνται. Γι αυτό ρίχνει στην αρένα τον αποδιοπομπαίο τράγο που, αυτή τη φορά, δεν είναι ο Εβραίος, αλλά το κομμάτι της κοινωνίας που ιδεολογικά τάσσεται υπέρ της ανατροπής του πολιτικού συστήματος. Τους κομμουνιστές, τους αριστερούς, τους αντισυστημικούς, τους αναρχικούς κ.λπ. Έτσι θα επιτύχει την περαιτέρω συντηρητικοποίηση των παραπάνω κοινωνικών στρωμάτων. Σε δεύτερη φάση, θα συμπεριλάβει ακόμα και τους υποστηρικτές του αστικού κοινωνικού κράτους και της αστικής δημοκρατίας κατά τα πρότυπα της Γαλλικής Επανάστασης, όπως έγινε κατά την περίοδο της δικτατορίας. Το σύστημα θα επιτύχει εφ’ ενός τη σιωπή ή και τη συνενοχή ενός μεγάλου μέρους της κοινωνίας, αφ’ ετέρου την οριζόντια διαίρεση της κοινωνίας. (Η κάθετη διαίρεση της κοινωνίας είναι η ταξική).\nΑπό την άλλη πλευρά, είναι οι μάζες των χαμηλόμισθων εργαζομένων, των αγροτών, των ανέργων, των φοιτητών, των προλεταριοποιημένων, πλέον, επιστημόνων, των πενιχρά αμειβόμενων καλλιτεχνών. Τα οικονομικά μέτρα που θα επιβάλουν (με email αυτή τη φορά) οι δανειστές μας θα μεγαλώσουν την ένδεια. Θα αποκλείσουν ακόμα περισσότερους νέους από τη μόρφωση, θα στερήσουν σε ακόμα περισσότερους αγρότες τη δυνατότητα να ζήσουν από τη γη τους, θα εξωθήσουν περισσότερους στη μετανάστευση, θα εξαθλιώσουν τους συνταξιούχους, θα αυξήσουν τον αριθμό των ανέργων. Ταυτόχρονα, υπάρχει ο κίνδυνος να υπάρξουν δραματικές γεωπολιτικές αλλαγές, που δεν θα είναι προς όφελός μας.\nΜπροστά στον κίνδυνο της ανάπτυξης του μαζικού κινήματος, το σύστημα συσπειρώνει και επανεκκινεί τις δυνάμεις της εθνικοφροσύνης. Πλάι στην τρομοκρατία των ΜΑΤ, τον ξυλοδαρμό, τις συλλήψεις και τους ψεκασμούς, προστίθεται τώρα και η ιδεολογική τρομοκρατία τη στιγμή που το κράτος κάνει πιο βίαια τα μέτρα καταστολής. Η εθνικοφροσύνη, προκαλώντας το θυμικό, ξύνει παλιές πληγές και προσπαθεί να πολώσει ξανά την κοινωνία. Με όπλο της τα μυθεύματα της αντικομουνιστικής υστερίας ανασταίνει την μισαλλοδοξία, στοχεύοντας στην ανταπόκριση των συντηρητικών πολιτών, καθώς τους αποκαλύπτει τη δήθεν αιτία όλων των σημερινών δεινών τους: την Αριστερά.\nΜ’ αυτή την μεθοδολογία το σύστημα κερδίζει χρόνο, επιβάλλει όλο και σκληρότερα οικονομικά μέτρα και βαθαίνει την εξάρτηση. Είναι και τα εθνικά θέματα ανοιχτά…\nΘα μπορούσε άραγε να είχε αποφευχθεί αυτή η εξέλιξη; Εμείς λέμε κατηγορηματικά ναι. Εάν οι πρωτοπόρες δημοκρατικές και προοδευτικές δυνάμεις της κοινωνίας είχαν ανταποκριθεί στο κάλεσμα του Μίκη Θεοδωράκη, την περίοδο 2010-2013, για ενότητα με στόχο τη δημιουργία του παλλαϊκού μετώπου αντίστασης και απαλλαγής από τη νέα κατοχή.\nΕμείς ,όμως, σε αντίθεση με το σύνηθες, δεν θα επιδοθούμε στη λαθολογία, αλλά θα καλέσουμε εκ νέου την κοινωνία να ανταποκριθεί στο κάλεσμα του Μίκη για ενότητα κι αγώνα.\nΚαθώς μοιάζει σαν η Ιστορία να κάνει βήματα προς τα πίσω έχουμε ήδη κληθεί να υπερασπιστούμε εκ νέου τις κατακτήσεις της αστικής δημοκρατίας μετά το Δεύτερο Παγκόσμιο Πόλεμο. Ανάμεσα σε αυτές και το δικαίωμα της πίστης στην κομουνιστική ιδεολογία. Στην πατρίδα μας αυτό άργησε να κατακτηθεί σε σχέση με τις χώρες της Ευρώπης, αλλά κατακτήθηκε και μάλιστα με πολύ αίμα. Ήταν πρωτίστως μία νίκη των κομουνιστών και δευτερευόντως μία ηθική κατάκτηση των προοδευτικών και δημοκρατικών Ελλήνων που δεν ανέχονταν να διώκεται ο συμπατριώτης τους για την ιδεολογία του.\nΕπομένως, είμαστε υποχρεωμένοι όλοι οι Έλληνες δημοκράτες να προστατέψουμε αυτήν την κατάκτηση υψώνοντας το ανάστημά μας απέναντι στην εθνικοφροσύνη. Όχι για να υπερασπιστούμε την κομουνιστική ιδεολογία, αν δεν συμφωνούμε με αυτήν ή το πάλαι ποτέ σοσιαλιστικό στρατόπεδο. Αλλά για να υπερασπιστούμε τις ιστορικές κατακτήσεις της Ευρώπης, όπως την ελευθερία της έκφρασης και την ελευθερία στην ιδεολογία. Για να υπερασπιστούμε τον ελληνικό πολιτισμό. Τον πολιτισμό της δημοκρατίας, της ανθρωπιάς και της φιλότητας, που μέσα του δεν έχει θέση η μισαλλοδοξία.\nΤέλος, για να είμαστε συνεπείς με την αιματοβαμμένη ιστορία μας. Ποτάμι το ελληνικό αίμα από το 1821 για την κατάκτηση της ανεξαρτησίας, της δημοκρατίας και της ελευθερίας. Ανάμεσα στους πεσόντες γι αυτά τα υψηλά ιδανικά, κατά τον 20ο αιώνα, οι χιλιάδες Έλληνες κομουνιστές. Συμφωνούμε ή διαφωνούμε με την ιδεολογία τους αυτή είναι η πραγματικότητα. Μην πετάμε λοιπόν «τα άγια τοις κυσί».\nΑν σήμερα εμείς έχουμε την ελευθερία να γράφουμε αυτό το άρθρο ή άλλοι να τους αντιμάχονται αυτή η κατάκτηση είναι κυρίως δική τους. Αν μάθαμε να επικοινωνούμε με τα μεγάλα έργα τέχνης που μας κάνουν καλύτερους ανθρώπους, να τραγουδάμε την ποίηση και να ψηλώνουμε σαν άνθρωποι, αυτό μας το έμαθαν κυρίως οι κομουνιστές καλλιτέχνες. Ανάμεσα τους ο μεγάλος μουσουργός της Ρωμιοσύνης ο Μίκης Θεοδωράκης.\nΑναρτήθηκε από Theodorakism στις 6:00 μ.μ.\nΑνώνυμος 8 Δεκεμβρίου 2014 - 11:22 π.μ.\nΤο προβλημα της αριστερας γα να ενωθει και να ενωσει ειναι οτι στερειται αφ' ενος ηγετη , αφ' ετερου, ισως και πιο κρισιμο, ιδεολογιας και προτασης. Το μεν ενα κομμα , κολημενο στο 5-6% δεν μπορει να γινει ελκυστικο, να πεισει και να προβαλει εναλλακτικη λυση, μενει στην θεωρια του Κεφαλαιου του Μαρξ που γραφτηκε 150 χρονα πισω, δεν μας λεει πως θα οδηγηθουμε στον σοσιαλισμο , τι θα κανουμε διαφορετκα απο τις χωρες του υπαρκτου σοσιαλισμου που βεβαια εκτος των αλλων δεν εφαρμοσαν την ελευθερία της έκφρασης και την ελευθερία στην ιδεολογία. , το δε αλλο κομμα μπολιασμενο και απο τα (απο)παιδια του Πασοκ σε μα απολυτη ιδεολογικη θολουρα αναμεσα στην δραχμη και το ευρω, αναμεσα στον κρατικισμο και τις αγορες επισης δεν μπορει να συσπειρωσει και να πεισει οτι εχει την διαφορετικη προταση προς οφελος του λαου. Ετσι ο λαος ουσιαστικα δεν πιστευει σε κανεναν, δεχεται τα απανωτα χτυπηματα , γιατι δεν πιστευει οτι μπορει να τα ανατρεψει και μια μειονοτητα καταληγει στα ακρα , ειτε στον φασιισμο ειτε στην "αντιεξουσιαστικη" παλη σπαζωντας βιτρινες και καιγωντας αυτοκινητα, οχι της πλουτοκρατιας αλλα του απλου κοσμου. Θα μπορουσε θεωρητικα μια προταση που ξεκιναει με τς βασικες αρχες του Μικη, ανεξαρτησια, ουδετεροτητα, οικονομικες συμφωνιες προς το συμφερον της χωρας και οχι των δανειστων, απαγκιστρωση απο την τροικα και το χρεος που ποτε δεν μειωνεται, πατριωτισμος μακρυα απο εθνικοφροσυνες και μισαλλαδοξιες, να συσπειρωσει τον λαο που θα χρειαστει ομως να ξεπερασει τα σημερινα κομματα της αριστερας και να βγαλει απ' τα σπλαχνα του αυτους τους ηγετες που θα μπορεσουν να συντονισουν τις ενεργειες που χρειαζονται για να τον οδηγησουν σε μιαν αλλη πορεια... Προσωπικα δεν πιστευω οτι αυτο μπορει να γινει συντομα. Η απολυτη υποβαθμιση της παιδειας και της κουλτουρας του Ελληνικου λαου που συστηματικα εγινε τα τελευταια 30+ χρονια, μαζι με τον βαθυ συντηρητισμο του και τα οργανωμενα οικονομικα συμφεροντα που με οργανο τα ΜΜΕ καταπνιγουν κα γελοιοποιουν καθε διαφορετικη φωνη, δεν μπορει να ξεπεραστει ετσι ευκολα. Τα πρωτυπα της λαμογιας , του ευκολου κερδους και της υπερκαταναλωσης που καλλιεργηθηκαν δεν γινεται να αλλαξουν απο την μια μερα στην αλλη για να υπαρξει πρωτα οραμα και ακολουθως στοχος εφικτος, για να κινητοποιηθει ο λαος και να παλεψει γι αυτον ....\nΣυμπερασματικα, η οποια παλη και συνεισφορα μας σε αυτο το σημειο πρεπει να ειναι η διαδοση των ιδεων του Μικη, σε συνδιασμο με το ανυπερβλητο μουσικο εργο του που μπορει να αναβαθμισει το επιπεδο του λαου, με επιχειρηματα και με οποιον επιικοινωνιακα τροπο μπορουμε .... αλλα θελει τεραστια υπομονη και προσηλωση στον στοχο που δεν θα εχει εμφανη αποτελεσματα γα πολυ καιρο!!!\nΑναστασία Βούλγαρη 8 Δεκεμβρίου 2014 - 2:44 μ.μ.\nΣυγχαρητήρια για την τοποθέτηση.


Παραλλαγή AY.4.2: Υπάρχει Λόγος Ανησυχίας σε Αυτή τη Φάση της Πανδημίας; - Γ Παθολογική Κλινική Ερρiκος Ντυνάν Hospital Center\nΤις τελευταίες ημέρες ακούμε όλο και πιο συχνά για μία νέα παραλλαγή του στελέχους Δέλτα, την ΑΥ.4.2, η οποία αρχίζει να εξαπλώνεται παγκοσμίως. Από που ξεκίνησε αυτή η παραλλαγή; Ποιες είναι οι διαφορές της σε σχέση με το στέλεχος Δέλτα; Θα πρέπει να ανησυχούμε γι’ αυτή; Στο παρόν άρθρο θα προσπαθήσουμε να απαντήσουμε στα παραπάνω ερωτήματα.\nΗ ΑΥ.4.2 αποτελεί έναν εξελικτικό κλάδο (lineage) του ιού SARS-CoV-2. Ο όρος αυτός περιγράφει πρακτικά ένα κλαδί του εξελικτικού δέντρου του ιού και χρησιμοποιείται για να δηλώσει συγγένεια με κάποιο άλλο κλαδί της εξέλιξης του ιού. Ένα διεθνές δίκτυο επιστημόνων παρακολουθεί την εμφάνιση νέων στελεχών ή παραλλαγών του SARS-CoV-2, τα οποία και ονοματίζει κάθε φορά.\nΗ παραλλαγή ΑΥ.4 καταγράφηκε για πρώτη φορά τον Απρίλιο του 2021. Μία επιστημονική ομάδα από τη Northumbria της Μεγάλης Βρετανίας ανέλυσε την αλληλουχία του ιού σε δύο ασθενείς με πρόσφατο ιστορικό ταξιδιού στην Ινδία και διαπίστωσε ότι είχαν μολυνθεί με μία νέα παραλλαγή του στελέχους Β.1.617.\nΕκείνη την εποχή ήταν γνωστό ότι στην Ινδία κυκλοφορούσε το στέλεχος Β.1.617, ωστόσο οι δύο ασθενείς είχαν μολυνθεί από μία διαφορετική παραλλαγή του ιού. Η κάθε παραλλαγή του ιού χαρακτηρίζεται από συγκεκριμένες μεταλλάξεις στο γενετικό της υλικό. Εξετάζοντας τις μεταλλάξεις στα δείγματα που έλαβαν από τους δύο ασθενείς, οι γιατροί διαπίστωσαν ότι υπήρχαν ορισμένες από τις κοινές μεταλλάξεις που εμφανίζονται στο στέλεχος Β.1.617, αλλά και ορισμένες ακόμα που δεν είχαν παρατηρήσει στο παρελθόν.\nΗ παραλλαγή αυτή ονομάστηκε την επόμενη εβδομάδα Β.1.617.2 από το Cog-UK και λίγες εβδομάδες αργότερα ο Παγκόσμιος Οργανισμός Υγείας (WHO) της έδωσε τη όνομα «στέλεχος Δέλτα».\nΗ παραλλαγή ΑΥ αποτελεί το επόμενο βήμα στην πορεία εξέλιξης του ιού. Η παραλλαγή αυτή ανήκει στις παραλλαγές του στελέχους Δέλτα, ωστόσο φέρει και ορισμένες επιπλέον μεταλλάξεις.\nΣήμερα, υπάρχουν πλέον 75 διαφορετικοί εξελικτικοί κλάδοι ΑΥ του στελέχους Δέλτα, κάθε μία από τις οποίες φέρει δικές της χαρακτηριστικές μεταλλάξεις. Μία από τις παραλλαγές αυτές, η AY.4 παρουσιάζει σταθερή αύξηση τους τελευταίους μήνες με αποτέλεσμα πλέον να ευθύνεται για ένα σημαντικό ποσοστό των περιστατικών στη Μεγάλη Βρετανία.\nΗ Παραλλαγή ΑΥ.4 έχει Εξελικτικό Πλεονέκτημα σε Σχέση με το Αρχικό Στέλεχος Δέλτα;\nΑυτή τη στιγμή δεν γνωρίζουμε ακόμα αν οι μεταλλάξεις της παραλλαγής ΑΥ.4 προσφέρουν κάποιο εξελικτικό πλεονέκτημα ή αν η αύξηση των περιστατικών αποδίδεται στο «founder effect». Ο όρος αυτός περιγράφει το φαινόμενο κατά το οποίο μία παραλλαγή αποκόπτεται από το συνολικό πληθυσμό των ιών και ακολούθως πολλαπλασιάζεται ξεχωριστά. Κατά συνέπεια, στην περιοχή αυτή υπάρχει μόνο αυτή η παραλλαγή του ιού και επομένως όλα τα περιστατικά θα αποδίδονται σε αυτή.\nΣτην COVID-19 αυτό θα ήταν δυνατό να συμβεί αν σε κάποια μεγάλη συνάθροιση υπήρχε μόνο ένας ασθενής που είχε μολυνθεί με την παραλλαγή αυτή. Κατά συνέπεια, ο ασθενής αυτός μόλυνε αρκετά άτομα, με αποτέλεσμα όλα τα νέα περιστατικά να έχουν επίσης τη νέα παραλλαγή. Αν αυτοί οι ασθενείς στη συνέχεια μόλυναν και άλλα άτομα, τότε το συνολικό ιικό φορτίο της παραλλαγής αυτής θα αυξήθηκε κατακόρυφα. Σε ορισμένες περιπτώσεις ένας ιός εξαπλώνεται περισσότερο από άλλους, όχι γιατί είναι περισσότερο μολυσματικός, αλλά γιατί βρέθηκε στο σωστό μέρος τη σωστή στιγμή.\nΩστόσο, αν λάβουμε υπόψη την κατακόρυφη αύξηση των περιστατικών από την παραλλαγή ΑΥ.4, τότε καταλαβαίνουμε ότι αυτή θα πρέπει να έχει λογικά κάποιο εξελικτικό πλεονέκτημα σε σχέση με το αρχικό στέλεχος Δέλτα. Η χαρακτηριστική μετάλλαξη της παραλλαγής ΑΥ.4 είναι η A1711V, η οποία επηρεάζει την πρωτεΐνη Nsp3 του ιού. Η πρωτεΐνη αυτή εμπλέκεται στον πολλαπλασιασμό του, ωστόσο προς το παρόν οι επιδράσεις της μετάλλαξης είναι άγνωστες.\nΈτσι φτάνουμε στην παραλλαγή ΑΥ.4.2, η οποία αποτελεί παρακλάδι της ΑΥ.4. Η ΑΥ.4.2 ανιχνεύθηκε για πρώτη φορά στα τέλη Σεπτεμβρίου, αν και πιθανώς κυκλοφορεί από τον Ιούνιο. Οι χαρακτηριστικές μεταλλάξεις της ΑΥ.4.2 είναι οι Υ145Η και A222V, οι οποίες επηρεάζουν την πρωτεΐνη ακίδα του ιού. Η τελευταία βρίσκεται στην εξωτερική επιφάνεια του SARS-CoV-2 και προσδένεται στους υποδοχείς των κυττάρων του ανθρώπου.\nΗ παραλλαγή ΑΥ.4.2 εξαπλώνεται συνεχώς τους τελευταίους μήνες και έχει ανιχνευθεί ήδη σε αρκετές χώρες της Ευρώπης μεταξύ των οποίων η Δανία, η Γερμανία και η Ιρλανδία.\nΩστόσο, όπως προαναφέρθηκε, αυτή τη στιγμή δεν γνωρίζουμε αν οι δύο μεταλλάξεις προσφέρουν στον ιό κάποιο εξελικτικό πλεονέκτημα. Η μετάλλαξη A222V έχει ανιχνευθεί επίσης στο στέλεχος Β.1.177 η οποία παρατηρήθηκε για πρώτη φορά στην Ισπανία και εξαπλώθηκε σε όλη την Ευρώπη.\nΕκείνη την εποχή υπήρχαν αμφιβολίες στην επιστημονική κοινότητα και αρκετοί αμφισβήτησαν ότι η μετάλλαξη A222V προσφέρει κάποιο εξελικτικό πλεονέκτημα. Ωστόσο, η κατακόρυφη αύξηση στα περιστατικά της παραλλαγής ΑΥ.4.2 παρουσιάστηκε όταν εκδήλωσε τη μετάλλαξη Υ145Η.\nΗ μετάλλαξη αυτή εντοπίζεται σε ένα σημείο της πρωτεΐνης ακίδας που στοχεύουν τα αντισώματα. Το σημείο αυτό έχει επηρεαστεί ήδη μία φορά στο παρελθόν από μεταλλάξεις στο στέλεχος Δέλτα, γεγονός που πιθανώς έχει ευνοήσει την εδραίωση αυτού του στελέχους, καθώς καθιστά δυσκολότερη την αναγνώρισή του από τα αντισώματα.\nΔεν αποκλείεται, επομένως, η μετάλλαξη Υ145Η να επιτρέπει στην παραλλαγή ΑΥ.4.2 να αποφεύγει την εξουδετέρωση από το ανοσοποιητικό σύστημα, καθώς επηρεάζει ακόμα περισσότερο την περιοχή που αναγνωρίζουν τα αντισώματα.\nΈνα καθησυχαστικό γεγονός είναι ότι, παρά την εισαγωγή του στελέχους αυτού σε διάφορες Ευρωπαϊκές χώρες, τα ποσοστά του μειώνονται στη Γερμανία και την Ιρλανδία, ενώ παραμένουν σταθερά στη Δανία και σε καμία χώρα δεν φαίνεται αυτή τη στιγμή να κυριαρχεί έναντι του στελέχους Δέλτα. Το γεγονός αυτό δείχνει ότι μάλλον δεν έχει την ικανότητα να αποφεύγει την εξουδετέρωση από το ανοσοποιητικό σύστημα περισσότερο από το στέλεχος Δέλτα. Βέβαια δεν αποκλείεται επίσης να μην έχουν εισαχθεί ακόμα επαρκή περιστατικά της νέας παραλλαγής στις χώρες, έτσι ώστε να μπορεί να πολλαπλασιαστεί και να εξαπλωθεί σε μεγάλο βαθμό.\nΠρος το παρόν είναι πολύ νωρίς για να αποφανθούμε αν η παραλλαγή ΑΥ.4.2 θα αποτελέσει το νέο κυρίαρχο στέλεχος του ιού. Ωστόσο, το γεγονός ότι ανιχνεύθηκε εγκαίρως δείχνει ότι θα πρέπει να συνεχιστούν οι προσπάθειες για την παρακολούθηση των νέων στελεχών, έτσι ώστε να μπορούμε να λάβουμε άμεσα τα επόμενα μέτρα.\nΦωτογραφία: Direct Media στο StockSnap


"Τα σύνορά μας είναι αμετακίνητα και αδιαπραγμάτευτα" - Κ. Μητσοτάκης - NEMESIS HD\n“Τα σύνορά μας είναι αμετακίνητα και αδιαπραγμάτευτα” – Κ. Μητσοτάκης\n«Τα όποια προβλήματα έχει η Ελλάδα με την Τουρκία ή με οποιοδήποτε άλλη χώρα, είναι αυτομάτως προβλήματα της Ευρωπαϊκής Ένωσης»\n«Τα όποια προβλήματα έχει η Ελλάδα με την Τουρκία ή με οποιοδήποτε άλλη χώρα, είναι αυτομάτως προβλήματα της Ευρωπαϊκής Ένωσης» επεσήμανε ο Πρωθυπουργός Κυριάκος Μητσοτάκης σε συνέντευξή του στο γαλλικό πολιτικό περιοδικό Politique Internationale.\n«Όταν η Τουρκία ανασχεδιάζει τον χάρτη της Μεσογείου δεν προκαλεί μόνο την Ελλάδα, προκαλεί απροκάλυπτα την Ευρώπη. Και η Ευρώπη -φυσικά μαζί με την Ελλάδα- θα πρέπει να αντιδρά αναλόγως. Να θυμίζει στον κ. Ερντογάν ότι τα σύνορά μας είναι αμετακίνητα και αδιαπραγμάτευτα» τόνισε ο Κυριάκος Μητσοτάκης, προσθέτοντας ότι η χώρα μας «αποτελεί διαχρονικά πυλώνα σταθερότητας και ασφάλειας στην Ανατολική Μεσόγειο. Η Ελλάδα δεν μπορεί να μένει αδρανής απέναντι σε τέτοιου είδους ενέργειες. Το οφείλουμε στην προστασία του ελληνικού έθνους -αλλά και του συνόλου της Ευρώπης».\nΕπίσης, ανέφερε ότι η Τουρκία δεν τηρεί τη συμφωνία με την ΕΕ για το προσφυγικό – μεταναστευτικό σημειώνοντας επίσης ότι «η Ευρώπη δεν φαίνεται να αντιμετωπίζει σαν δικό της το δικό μας πρόβλημα. Αυτό που πιστεύω και το έχω μοιραστεί επανειλημμένως με τους αξιωματούχους της ΕΕ και τους ομολόγους μου, είναι ότι το μεταναστευτικό είναι ένα ευρωπαϊκό πρόβλημα. Δεν είναι ένα ελληνικό πρόβλημα που γίνεται κατά περιόδους ευρωπαϊκό».\nIn this article:ΕΕ, ΜΗΤΣΟΤΑΚΗΣ, ΤΟΥΡΚΙΑ\nΜΕΓΑΣ ΑΛΕΞΑΝΔΡΟΣ 2020


Παρουσιαστές με διπλό ρόλο στα κανάλια (photos) | Gossip-tv.gr\nΠαρουσιαστές με διπλό ρόλο στα κανάλια (photos)\nΌλα τα κανάλια έχουν δυνατά χαρτιά, γι’ αυτό οι ιθύνοντες φροντίζουν να τα χρησιμοποιήσουν όσο καλύτερα γίνονται.\nΕίναι πρόσωπα πρώτης γραμμής, που έχουν πέραση στο κοινό και συχνά βρίσκονται στα φώτα της δημοσιότητας.\nΗ επαγγελματική τους πορεία έχει αποδείξει ότι οι μετοχές τους ανεβαίνουν με το πέρασμα των χρόνων και μπορούν ν’ ανταπεξέλθουν στις επαγγελματικές τους υποχρεώσεις.\nΟι υπεύθυνοι των καναλιών θέλοντας να κερδίσουν το μεγαλύτερο μέρος της πίτας της τηλεθέασης, ρίχνουν στην «μάχη» του ανταγωνισμού τα δυνατά τους χαρτιά για να βγουν… κερδισμένοι.\nΗ Ζέτα Μακρυπούλια είναι ένα από τα δυνατά χαρτιά του ΑΝΤ1 και αυτός είναι ένας από τους λόγους που την νέα τηλεοπτική σεζόν θα την αξιοποιήσουν σε δυο project. Το ένα είναι το «ΡΟΥΚ ΖΟΥΚ» που πήρε το πράσινο φως και για την ερχόμενη τηλεοπτική σεζόν, αλλά θα την τοποθετήσουν και στο τιμόνι του «Final Four». Πρόκειται για ένα μουσικό show που οι άνθρωποι του σταθμού ποντάρουν πολύ σε αυτό.\nΣε διπλό ρόλο θα δούμε για άλλη μια σεζόν την Μαρία Μπεκατώρου. Η συνεργασία των δυο πλευρών πηγαίνουν από το καλό στο καλύτερο και κάθε χρόνο προτείνουν στην παρουσιάστρια concept που της ταιριάζουν. Έτσι, εκτός από το «Still Standing» το οποίο θα δούμε για τρίτη χρονιά, η Μαρία Μπεκατώρου θα παρουσιάσει ξανά το «Your Face Sounds Familiar» καθώς το show των μεταμφιέσεων της ταιριάζει και του ταιριάζει.\nΣτο Star ποντάρουν αρκετά στην Βίκυ Καγιά. Το «Shopping star» συνεχίζει το ταξίδι του στον τηλεοπτικό αέρα του καναλιού, όπως και το «Greece’s Next Top Model», το οποίο στον α’ κύκλο άφησε τις καλύτερες εντυπώσεις και έφερε υψηλά νούμερα τηλεθέασης στο κανάλι.\nΤέλος, στον ΣΚΑΪ περιμένουν με αγωνία την άφιξη του Γιώργου Λιάγκα, καθώς τον θεωρούν ένα από τα δυνατά τους χαρτιά. Μπορεί, αυτή να είναι η πρώτη φορά που συνεργάζονται, αλλά ο παρουσιαστής έχει αποδείξει ότι μπορεί ν’ ανταπεξέλθει σε διπλό ρόλο και ο καυστικός του λόγος φέρνει νούμερα τηλεθέασης.\nΟ Γιώργος Λιάγκας από την επόμενη τηλεοπτική σεζόν θα παρουσιάζει το «Guess my age», το οποίο παρά τις οντισιόν που έγιναν δεν βρέθηκε ο κατάλληλος παρουσιαστής, καθώς και ένα μαγκαζίνο το οποίο θα μεταδίδεται μετά τις 12.00 και θα λέγεται «Όλοι στον ΣΚΑΪ».


Στο πλευρό, αυτών που μας χρειάζονται. - PDF\nΣτο πλευρό, αυτών που μας χρειάζονται.\nDownload "Στο πλευρό, αυτών που μας χρειάζονται. www.maroussi.gr"\n1 Στο πλευρό, αυτών που μας χρειάζονται 1\n2 Η ανάδειξη του ανθρώπινου και κοινωνικού προφίλ του Δήμου Αμαρουσίου αποτελεί προτεραιότητα. Κεντρική στρατηγική μας επιλογή, είναι να στηρίξουμε στην πράξη κάθε πολίτη που έχει πραγματική ανάγκη. Γι αυτό καταρχήν αναπτύσσουμε δράσεις και πρωτοβουλίες, που ενισχύουν τις κοινωνικές υποδομές της πόλης μας. Παράλληλα όμως, παρέχουμε ένα ευρύ φάσμα υπηρεσιών υγείας, πρόνοιας και κοινωνικής μέριμνας. Δίνουμε έμφαση στην ενημέρωση και την πρόληψη της υγείας. Επενδύουμε στην ενίσχυση του εθελοντικού κινήματος. Στηρίζουμε στην πράξη την προσπάθεια της εργαζόμενης μητέρας. Διευκολύνουμε την καθημερινότητα αυτών που μας μεγάλωσαν. Επενδύουμε στη νέα γενιά της πόλης μας, μέσα από την προώθηση του Πολιτισμού και του Αθλητισμού. Διεκδικούμε νέους ρόλους για την Αυτοδιοίκηση, προκειμένου να βρισκόμαστε δίπλα στον συνάνθρωπο μας καθημερινά, με ευαισθησία και πραγματικό ενδιαφέρον. Με έργο, δράσεις και καθημερινές πρωτοβουλίες, βάζουμε ισχυρές βάσεις για να ξανακάνουμε το Μαρούσι ανθρώπινη πόλη. Να δημιουργήσουμε ένα Δήμο ισχυρό και ανθρώπινο, κοντά στον πολίτη. Γιώργος Πατούλης Δήμαρχος Αμαρουσίου 2\n3 Στήριξη στην οικογένεια Ο Δήμος Αμαρουσίου αναγνωρίζοντας τις πραγματικές ανάγκες κάθε οικογένειας της πόλης, ιδιαίτερα κάθε εργαζόμενης μητέρας, αναλαμβάνει ουσιαστικές πρωτοβουλίες που κάνουν την καθημερινότητά τους καλύτερη και ευκολότερη. Περισσότερα από παιδιά φιλοξενούνται στους 13 Δημοτικούς Βρεφονηπιακούς μας Σταθμούς, στους οποίους προσφέρουμε υψηλού επιπέδου υπηρεσίες με πολύ χαμηλά τροφεία. Λειτουργήσαμε 4 νέους Δημοτικούς Βρεφονηπιακούς Σταθμούς (Κέντρο, Ανάβρυτα, Σωρός, Στούντιο Άλφα) κι είμαστε έτοιμοι να ξεκινήσουμε την κατασκευή ακόμη 2 (σε Άνω Ψαλίδι και Κοκκινιά). Αναμορφώνονται οι παιδικές χαρές σε όλες τις γειτονιές, για να έχουν οι οικογένειες δημιουργικές διεξόδους για τη ψυχαγωγία των παιδιών τους, σε συνθήκες ασφάλειας. Με τη μηδενική αύξηση των δημοτικών τελών για όλα τα νοικοκυριά της πόλης μας, την πλήρη απαλλαγή από πληρωμή τελών των απόρων και των πολύτεκνων οικογενειών, καθώς και τη μείωση κατά 50% των τελών που πληρώνουν οι τρίτεκνες οικογένειες, στηρίζουμε πραγματικά το εισόδημα κάθε οικογένειας του Αμαρουσίου. Περισσότερα από 250 παιδιά οικογενειών της πόλης φιλοξενήθηκαν σε παιδικές κατασκηνώσεις, με δαπάνη του Δήμου. 3\n5 Μοναδικές υπηρεσίες υγείας Ο Δήμος Αμαρουσίου αξιοποιεί τα μέσα και τις υποδομές που διαθέτει, για να προσφέρει στους πολίτες αλλά και τους εργαζόμενους του, μοναδικές υπηρεσίες υγείας. Προσφέρουμε υπηρεσίες υγείας και πρόληψης από το Δημοτικό Πολυιατρείο, έχοντας στη διάθεση των πολιτών εθελοντές γιατρούς, σε όλες τις ειδικότητες. Λειτουργεί ιατρείο σκολίωσης- κύφωσης, οστεοπόρωσης και συμβουλευτικής διακοπής καπνίσματος Περισσότεροι από συμπολίτες μας, έχουν εξυπηρετηθεί από το Δημοτικό Πολυιατρείο. Έχουμε θέσει στη διάθεση των πολιτών ένα πλήρως εξοπλισμένο το Δημοτικό μας Ασθενοφόρο, το οποίο έχει πραγματοποιήσει σε 26 μήνες, διακομιδές. Υλοποιούμε στοχευμένα προγράμματα ιατρικής πρόληψης σε μαθητές σχολείων της πόλης (μέτρηση οπτικής οξύτητας, οδοντιατρικός έλεγχος, πρόληψη της παιδικής παχυσαρκίας). Όλοι οι μαθητές των Νηπιαγωγείων και Δημοτικών Σχολείων, καθώς και τα παιδιά που φιλοξενούνται στους Δημοτικούς Παιδικούς Σταθμούς, ασφαλίζονται με δαπάνη του Δήμου, για τον κίνδυνο ατυχήματος κατά την προσέλευση, παραμονή και αποχώρηση τους από το σχολείο ή το σταθμό. Διοργανώνονται στο Δήμο Αμαρουσίου δεκάδες εκδηλώσεις και ομιλίες ενημέρωσης του πληθυσμού, σε ζητήματα που αφορούν την πρόληψη της υγείας. Διοργανώνουμε δύο φορές το χρόνο εθελοντική αιμοδοσία και λειτουργεί δημοτική τράπεζα αίματος. Επιστήμονες διαφόρων ειδικοτήτων (ψυχίατροι, παιδοψυχίατροι, ψυχολόγοι, κοινωνικοί λειτουργοί) προσφέρουν σημαντικές υπηρεσίες σε εκατοντάδες συμπολίτες μας μέσα από τη λειτουργία του Κέντρου Ψυχοκοινωνικής Υποστήριξης. Δίνουμε ιδιαίτερο ενδιαφέρον για την υγεία των εργαζομένων μας. Στο πλαίσιο αυτό προχωρήσαμε στην πρόσληψη γιατρού εργασίας και τεχνικού ασφαλείας. Σε συνεργασία με μεγάλο ιδιωτικό Όμιλο Υγείας, προσφέρουμε δωρεάν στους εργαζόμενους του Δήμου μας, ιατρικές επισκέψεις σε συγκεκριμένες ειδικότητες και ετήσιο προληπτικό έλεγχο υγείας. 5\n7 Κοντά σε αυτούς που μας μεγάλωσαν Στηρίζουμε στην πράξη αυτούς που μας μεγάλωσαν και υλοποιούμε για όλους τους συμπολίτες μας που ανήκουν στην Τρίτη Ηλικία, προγράμματα κοινωνικής μέριμνας και φροντίδας. Στο πλαίσιο αυτό: Δημιουργήσαμε ένα νέο ΚΑΠΗ στο Πολύδροσο. Και είμαστε έτοιμοι σύντομα να προσθέσουμε ακόμη ένα, στην Αγία Φιλοθέη. Στα ΚΑΠΗ του Δήμου γίνεται συνταγογράφηση των φαρμάκων για τα μέλη. Παρέχουμε πρωτοβάθμια νοσηλευτική φροντίδα (μέτρηση πίεσης και σακχάρου, εμβολιασμοί, κλπ.). Εξοπλίσαμε το ΚΑΠΗ με σύγχρονο εξοπλισμό, που μας επιτρέπει να προσφέρουμε στα μέλη του και δωρεάν υπηρεσίες φυσιοθεραπευτή. Σε ανήμπορους συμπολίτες μας προσφέρουμε και κατ οίκον υπηρεσίες. Κάθε χρόνο διοργανώνουμε εκδρομές στην Ελλάδα και το εξωτερικό, για τα μέλη του ΚΑΠΗ. Εκατοντάδες μέλη του ΚΑΠΗ συμμετέχουν σε προγράμματα κοινωνικού τουρισμού. Μέσα στα ΚΑΠΗ, λειτουργούν 14 διαφορετικές ομάδες, σε διάφορα αντικείμενα ενδιαφέροντος όσον αφορά την ψυχαγωγία και τη δημιουργική απασχόληση. 7\n9 Δράσεις κοινωνικής υποστήριξης Συγκροτήσαμε Ταμείο Αλληλεγγύης για τους απόρους, με στόχο την εισοδηματική ενίσχυση και την κοινωνική τους προστασία. Περισσότερες από 250 οικογένειες επιδοτούνται προνοιακά από το Δήμο. Στο πλαίσιο του προγράμματος Εταιρικής Κοινωνικής Ευθύνης του Δήμου, συνεργαζόμαστε με επιχειρήσεις της πόλης οι οποίες μας διαθέτουν προϊόντα τους, τα οποία μοιράζουμε σε κοινωνικά ευπαθείς ομάδες. Υλοποιούμε προγράμματα Κοινωνικών Υποστηρικτικών Υπηρεσιών για μετανάστες, μονογοικές οικογένειες, κλπ. Με το πρόγραμμα Βοήθεια στο Σπίτι, στηρίζουμε καθημερινά δεκάδες οικογένειες και ανήμπορους συμπολίτες μας. Παρέχουμε ενημέρωση για πάσης φύσεως προνοιακά θέματα, καθώς και συμβουλευτική υποστήριξη. Σε συνεργασία με επιχειρήσεις της πόλης μας παιδιά άπορων οικογενειών παρακολουθούν δωρεάν μαθήματα ξένων γλωσσών, Η/Υ, αθλητικά προγράμματα, κ.λ.π. Ενώ διαθέτουμε και δωρεάν σχολικά είδη. Καθημερινά προσφέρουμε σε περίπου 50 συμπολίτες μας «Γεύμα Αγάπης». Διοργανώνουμε 2 φορές το χρόνο (Χριστούγεννα και Πάσχα) γεύμα αγάπης για όλους τους άπορους συμπολίτες μας και τους μοιράζουμε δωρεάν τρόφιμα και είδη άμεσης ανάγκης. Εκδώσαμε Οδηγό «Στήριξης Ευπαθών Κοινωνικά Ομάδων», με στόχο τη διευκόλυνσή και την εύκολη πρόσβαση τους σε υπηρεσίες κοινωνικής πρόνοιας. Λειτουργεί Κοινωνικό Παντοπωλείο για να καλύπτει σημαντικές ανάγκες άπορων οικογενειών της πόλης. Δημιουργούμε το Κέντρο Δημιουργικής Απασχόλησης Παιδιών με Αναπηρία (ΚΔΑΠ-ΜΕΑ), ώστε παιδιά και νέοι με πολλαπλές αναπηρίες να βρίσκουν διεξόδους δημιουργικής απασχόλησης και κοινωνικής ένταξης, αλλά και να στηρίζονται οι οικογένειες τους. Λειτουργεί στο Δήμο Γραφείο Ενημέρωσης Ατόμων με Αναπηρία, σε συνεργασία με εκπροσώπους της Πανελλήνιας Ομοσπονδίας Αναπήρων. Με τη λειτουργία του Γραφείου Παροχής Κοινωνικών Υπηρεσιών, επιδιώκουμε τη διασύνδεση με την αγορά εργασίας των εξυπηρετούμενων. Παρέχουμε σεμινάρια συμβουλευτικής σε γονείς, εκπαιδευτικούς και μαθητές. 9\n10 Εθελοντισμός, πράξη ευθύνης O εθελοντισμός αποτελεί κορυφαία πράξη ανάδειξης της αγάπης και του σεβασμού προς το συνάνθρωπο μας. Ο Δήμος Αμαρουσίου αναπτύσσει δράσεις και συνεργασίες για να ενθαρρύνει τη συμμετοχή των πολιτών σε εθελοντικές δραστηριότητες. Αναδεικνύουμε τον εθελοντισμό σε εργαλείο του Δήμου Αμαρουσίου για τη δημιουργία μιας ισχυρής κοινωνίας αλληλεγγύης, δημιουργώντας το Γραφείο Εθελοντισμού. Διοργανώθηκε στο Μαρούσι το 1 Ο Συνέδριο για τον Εθελοντισμό στην Τοπική Αυτοδιοίκηση, μέσα από το οποίο προβλήθηκε η θετική συμβολή του θεσμού στην προώθηση του εθελοντισμού. Συνεργαζόμαστε και στηρίζουμε το έργο συλλόγων και Μη Κυβερνητικών Οργανώσεων, που με την εθελοντική τους δράση στηρίζουν κοινωνικά ευπαθείς ομάδες. Περισσότεροι από 200 εθελοντές αιμοδότες ενισχύουν τη δημοτική τράπεζα αίματος. Διοργανώσαμε αποστολές ανθρωπιστικής βοήθειας στους πυροπαθείς της Πελοποννήσου και της Εύβοιας, στους σεισμόπληκτους της Ακουίλα, στο Κέντρο Προσφύγων της Σάμου, στη Νις, κλπ Συμμετείχαμε σε εθελοντικές δράσεις αναδάσωσης και προστασίας του περιβάλλοντος. Διαθέτουμε σημαντικό δίκτυο εθελοντών γιατρών, οι οποίο προσφέρουν αφιλοκερδώς τις υπηρεσίες τους στα προγράμματα πρόληψης και το Δημοτικό μας Πολυιατρείο. 10\n11 Η νέα γενιά μπροστά Ο Δήμος Αμαρουσίου επενδύει στο μέλλον της πόλης, τη νέα γενιά. Ακούμε τη γνώμη τους. Με το έργο και τις δράσεις μας προσφέρουμε στους νέους πολλές και ποιοτικές επιλογές στον αθλητισμό, τον πολιτισμό και την ψυχαγωγία. Το Τοπικό Συμβούλιο Νέων λειτουργεί σαν συμβουλευτικό όργανο του Δήμου. Υλοποιούμε πρόγραμμα φιλοξενίας παιδιών και νέων ηλικίας 8-25 ετών από τον απόδημο ελληνισμό, έχοντας φιλοξενήσει μέχρι σήμερα περισσότερα από 300 νέους. Με τη λειτουργία της Βορέειου Δημοτικής Βιβλιοθήκης αναδεικνύουμε το Μαρούσι σε φάρο πολιτιστικής ανάπτυξης και προσφέρουμε στους νέους ένα φιλόξενο στέκι για την πνευματική τους καλλιέργεια. Οι μαθητές της πόλης μας έχουν την ευκαιρία να ενισχύσουν τις γνώσεις τους μέσα από την επίσκεψή τους σε ένα από τα πολλά Μουσεία που διαθέτει το Μαρούσι. Για πρώτη φορά βραβεύτηκαν από το Δήμο οι μαθητές που πέτυχαν την εισαγωγή τους στην Τριτοβάθμια Εκπαίδευση. Μέσα από τα προγράμματα του Κέντρου Τέχνης και Πολιτισμού και το Δημοτικό μας Ωδείο, εκατοντάδες νέοι συμμετέχουν σε προγράμματα πολιτισμού και ενισχύουν τις γνώσεις και δεξιότητές τους. Με τη διοργάνωση σημαντικών πολιτιστικών εκδηλώσεων με σημαντικούς καλλιτέχνες, δώσαμε την ευκαιρία σε χιλιάδες νέους της πόλης μας να ψυχαγωγηθούν. Περισσότεροι από συμπολίτες μας, στην πλειοψηφία τους νέοι, συμμετέχουν στα αθλητικά προγράμματα του Δήμου. Περισσότερα από 1200 παιδιά συμμετέχουν κάθε χρόνο στα καλοκαιρινά αθλητικά camps του Δήμου. Υλοποιούμε πρόγραμμα Περιβαλλοντικής Εκπαίδευσης στα Δημόσια Δημοτικά, Γυμνάσια και Λύκεια της πόλης. Διοργανώνουμε αθλητικές δραστηριότητες με μαθητές όπως τοξοβολία, δενδροαναρρίχηση, σχοινοδιαπέραση και πεζοπορία, στο Δάσος Συγγρού και στον Εθνικό Δρυμό της Πάρνηθας. 11\n12 Δήμος Αμαρουσίου Δήμος Ανθρωπιάς & Αλληλεγγύης Βασ. Σοφίας 9 και Δημ. Μόσχα, 15124, Μαρούσι τηλ.: ,\n12 ο Πανελλήνιο Συνέδριο Ελληνικού Διαδημοτικού Δικτύου Υγιών Πόλεων Μήλος 8 &9 Ιουλίου 2016.\n12 ο Πανελλήνιο Συνέδριο Ελληνικού Διαδημοτικού Δικτύου Υγιών Πόλεων Μήλος 8 &9 Ιουλίου 2016. Η Συμβολή των δήμων στην Πρόληψη και Διατήρηση της Υγείας των πολιτών. Ευχαριστούμε τον Δήμαρχο και το Δημοτικό


Συνήθως τέτοια εποχή ξεκινούν και οι διάφορες εργασίες φροντίδας και περιποίησης του κήπου.\nΕπίδοξοι κηπουροί τα μάτια σας δεκατέσσερα γιατί αν δεν προσέξετε μπορεί καταλήξετε τραυματισμένοι στα επείγοντα κάποιου νοσοκομείου.\nΕνδεικτικό είναι ότι τα ατυχήματα με σκάλες, εργαλεία κήπου και μηχανές κουρέματος του γκαζόν οδηγούν κάθε χρόνο χιλιάδες ανθρώπους στο νοσοκομείο, αλλά σε μεγάλο βαθμό μπορούν να αποφευχθούν.\n«Πολλοί τραυματισμοί συμβαίνουν σε ανθρώπους που κάνουν βιαστικές κινήσεις ή δεν ακολουθούν τις συμβουλές ασφαλείας των συσκευών που χρησιμοποιούν».\nΑυτό υποστηρίζει ο δρ Ντάντον Ντάνγκι, εκπρόσωπος της Αμερικανικής Ακαδημίας Ορθοπεδικών Χειρουργών, η οποία εξέδωσε μερικές συμβουλές προστασίας.\nΠριν χρησιμοποιήσετε προϊόντα όπως καθαριστικά, μπογιές και ζιζανιοκτόνα, διαβάστε προσεκτικά τις ετικέτες, ιδίως τις οδηγίες χρήσεως.\nΌταν τελειώσετε τη χρήση, αποθηκεύστε όλα τα χημικά αναλόγως με τις οδηγίες της ετικέτας και βεβαιωθείτε ότι βρίσκονται κλειδωμένα μακριά από παιδιά και κατοικίδια.\nΌταν χρησιμοποιείτε σκάλα, να βεβαιώνεστε πως πατάει καλά σε μια επίπεδη και σκληρή επιφάνεια. Ποτέ μην χρησιμοποιείτε σκάλα σε ανομοιόμορφο, μαλακό ή υγρό πάτωμα ή παρκέ.\nΓια να είστε ακόμα πιο ασφαλείς, να μην ανεβαίνετε στο τελευταίο σκαλί και να μην τεντώνεστε δεξιά κι αριστερά, ενώ ο αφαλός σας πρέπει να βρίσκεται διαρκώς στο ύψος του τελευταίου σκαλιού.


People Magazine Awards: Οι πιο καλοντυμένες κυρίες της βραδιάς - Queen.gr\nPeople Magazine Awards: Οι πιο καλοντυμένες κυρίες της βραδιάς\nΤι επέλεξαν να φορέσουν στο κόκκινο χαλί;\nΧθες το βράδυ, πραγματοποιήθηκαν τα βραβεία του αμερικανικού περιοδικού "People" και όπως ήταν φυσικό, η αφρόκρεμα των celebrities έδωσε το παρών στη λαμπερή εκδήλωση. Οι διάσημες κυρίες του διεθνούς jet-set φόρεσαν τα καλά τους, περπάτησαν στο κόκκινο χαλί και πόζαραν για τους φωτογράφους, άλλες κάνοντας άψογες στυλιστικές επιλογές, ενώ άλλες χωρίς να καταφέρουν να εντυπωσιάσουν με τις εμφανίσεις τους.\nΔείτε παρακάτω τις 5 πιο καλοντυμένες κυρίες της βραδιάς αλλά και τις λεπτομέρειες των look τους:\nΈνα παραμυθένιο μάξι φόρεμα Valentino φόρεσε η Kate Hudson, συνδυάζοντάς το με clutch Lee Savage.\nΜια πολύ σέξι ολόσωμη φόρμα Naeem Khan με βαθύ ντεκολτέ επέλεξε η Jennifer Lopez, τραβώντας όλα τα βλέμματα στο κόκκινο χαλί. Η σταρ ολοκλήρωσε το look της με clutch Elie Saab και πολυτελή κοσμήματα Kwiat.\nΜια chic ολόσωμη φόρμα με διαφάνεια στα μανίκικα σε μαύρο χρώμα φόρεσε η Nicole Richie, αποδεικνύοντας πως δε χρειάζεται ένα look να είναι φορτωμένο για να δείχνει εντυπωσιακό.\nH Gwen Stefani φόρεσε κάτι πολύ διαφορετικό από αυτά που έχουμε συνηθίσει να βλέπουμε στο κόκκινο χαλί. Βέβαια, το J Brand casual παντελόνι που φόρεσε, συνδυάστηκε με ένα πολύ εντυπωσιακό top Alexandre Vauthier couture και μυτερές μάυρες γόβες Christian Louboutin και έτσι αποτέλεσε μια κομψότατη red carpet επιλογή.\nTo supermodel, Karlie Kloss, φόρεσε ένα strapless κορμάκι του σχεδιαστή Zac Posen και το συνδύασε με μια πολύ ιδιαίτερη φούστα από δαντέλα, του γνωστού οίκου Marchesa.


Έτοιμα για απογείωση τα ελικόπτερα ΝΗ-90-«Κλείδωσαν» εξοπλιστικά για το ΠΝ | Greek National Pride\nΈνα από τα βασικά συστατικά της νέας εποχής των Ειδικών Επιχειρήσεων στην Ελλάδα, είναι η ταχύτατη αεροκίνηση αλλά και η ξεχωριστή εκπαίδευση των ιπταμένων ώστε ν’ αποκτήσουν μεγαλύτερη εμπειρία σε πτήσεις που έχουν να κάνουν με την αποστολή των SOF.\nΆλλωστε μέχρι στιγμής τα ΝΗ-90, όποτε δεν ξεμένουν από ώρες η αποστολή που κάνουν είναι οι αεροδιακομηδές από το νησί της Σύρου.\nΑρμόδιοι για να εξετάσουν αυτή την υπόθεση υπάρχουν.\nΤο ζήτημα αυτή τη στιγμή είναι τα 16 ΝΗ-90 επιτέλους να πάρουν μπροστά.\nΜέσω της διαπραγμάτευσης που έγινε κι όχι από τη μια μέρα στην άλλη, τα 31 εκατομμύρια ευρώ που έπρεπε να πληρώσει η Ελλάδα σε ρήτρες, μετά την εγκατάλειψη των συμβατικών υποχρεώσεων, δεν θα πληρωθούν.\nΤα χρήματα αυτά έχουν μπει μέσα στη Follow on support των ελικοπτέρων.\n«Κλείδωσαν» δύο εξοπλιστικά προγράμματα για το ΠΝ\nΗ πολιτική και στρατιωτική ηγεσία του υπουργείου Αμυνας θεωρούν επιβεβλημένο σ’ αυτή τη χρονική συγκυρία τα δύο εξοπλιστικά προγράμματα – που ούτως ή άλλως ήταν ψηλά στη λίστα προτεραιοτήτων για την ενίσχυση των Ενόπλων Δυνάμεων – να «τρέξουν» ταχύτατα και να ξεκινήσει η υλοποίησή τους για δύο λόγους.\nΟ πρώτος είναι ότι το Πολεμικό Ναυτικό καλείται να παίξει πρωταγωνιστικό ρόλο στην περιοχή του Αιγαίου και της Ανατολικής Μεσογείου λόγω της κλιμάκωσης της τουρκικής προκλητικότητας, των εξελίξεων στο ενεργειακό πεδίο της κυπριακής και της ελληνικής ΑΟΖ αλλά και της σύρραξης στη Λιβύη.\nΤο Πολεμικό Ναυτικό θα πρέπει να υπερασπιστεί τα ελληνικά κυριαρχικά δικαιώματα και να δηλώσει την ισχυρή παρουσία του στο πλαίσιο συμμαχικών αποστολών, όπως αυτή κατά του εμπάργκο όπλων στη Λιβύη.\n«Ομως κάτι τέτοιο δεν μπορεί να γίνει χωρίς μέσα.\nΕίναι εξαιρετικά δύσκολο» επισημαίνουν αρμόδιες πηγές.\nΟ δεύτερος λόγος είναι ότι ουδείς γνωρίζει ποιες οικονομικές συνέπειες μπορεί να έχει σε βάθος χρόνου η πανδημία.\nΚαι γι’ αυτό «ώριμα» προγράμματα πρέπει να ενεργοποιηθούν άμεσα. Υπό αυτά τα δεδομένα, τα δύο παραπάνω προγράμματα θα πρέπει να ξεκινήσουν «χθες», καθώς η κατάσταση στο ΠΝ από πλευράς μέσων χαρακτηρίζεται οριακή.\nΗ αγορά των τεσσάρων ελικοπτέρων πολλαπλών αποστολών – ανθυποβρυχιακού πολέμου ΜΗ-60R με το παρωνύμιο «Romeo» θεωρείται, δε, εξαιρετική ευκαιρία.\nΟι Αμερικανοί μάς προσφέρουν τα τέσσερα ελικόπτερα στην τιμή των τριών. Κι αυτό διότι η Ελλάδα κατάφερε να μπει την κατάλληλη στιγμή στην «ουρά» μιας συμφωνίας της Ινδίας για την αγορά μεγάλου αριθμού ελικοπτέρων.\nΤο κόστος της προμήθειας υπολογίζεται σε περίπου 240 εκατ. ευρώ και το πρόγραμμα θα υλοποιηθεί μέσω διακρατικής συμφωνίας Ελλάδας και ΗΠΑ (G to G) και διαδικασίας Foreign Military Sales (FMS).\nΗ απόκτηση των τεσσάρων ελικοπτέρων θα αναβαθμίσει σημαντικά τις επιχειρησιακές δυνατότητες του στόλου ελικοπτέρων του ΠΝ, αφού θα αντικατασταθεί μέρος των πεπαλαιωμένων ΑΒ-212.\nΤα «Romeo» έχουν υψηλού επιπέδου τεχνολογικά συστήματα και ειδικεύονται στον ανθυποβρυχιακό πόλεμο, αλλά έχουν δυνατότητες και κατά στόχων επιφανείας.\nΚαι βέβαια θα μπορούν να εκτελέσουν με επιτυχία και δευτερεύουσες αποστολές, όπως έρευνας και διάσωσης ή κάθετης μεταφοράς φορτίων στα πλοία του ΠΝ.\nΑπό τη Βουλή αναμένεται να περάσει τις επόμενες ημέρες και ο διαγωνισμός για τον εκσυγχρονισμό των τεσσάρων φρεγατών τύπου ΜΕΚΟ (πρόκειται για τις «Υδρα», «Σπέτσαι», «Ψαρά», «Σαλαμίς», πλοία ηλικίας 22-28 ετών) με κόστος περί τα 150 εκατομμύρια ευρώ.\nΤο πρόγραμμα αποσκοπεί στην αναβάθμιση των επιχειρησιακών δυνατοτήτων των πλοίων σε συγκεκριμένους τομείς. Δεν αφορά τα όπλα, αλλά συντήρηση υφιστάμενων συστημάτων και αντικατάσταση αριθμού ηλεκτρονικών και συστημάτων πλατφόρμας με νέα σύγχρονης τεχνολογίας.\nΑν ο εκσυγχρονισμός τους ξεκινήσει φέτος, θα ολοκληρωθεί το 2024. Συνεπώς κάθε καθυστέρηση μόνο κακό κάνει στη διαθεσιμότητα πλοίων επιφανείας.\nPrevious post ← Έξαλλη η Τουρκία με την ΕΕ: Να σταματήσει να εκπροσωπεί Ελλάδα και Κύπρο\nNext post Μονάδες Ειδικών Επιχειρήσεων: Η αιχμή του δόρατος των Ενόπλων Δυνάμεων →


Αλλάξτε επίπεδο στην αντιγήρανση!\nΑν αναζητάτε μια από τις κορυφαίες μεθόδους για την αντιμετώπιση της γήρανσης και αισθητή βελτίωση της επιδερμίδας, η επιλογή είναι Jetsetter Lift Treatment. Χάρη στην τεχνολογία αιχμής Plasma τα αποτελέσματα είναι μοναδικά, αφού ενεργοποιεί τους φυσικούς μηχανισμούς αναζωογόνησης της επιδερμίδας. Το σημαντικότερο; Είναι μη επεμβατική μέθοδος!\nΤεχνολογία αιχμής για θεαματικά αποτελέσματα!\nΗ εφαρμογή της τεχνολογίας Plasma σε πρόσωπο και σώμα προκαλεί τη διέγερση και εκγύμναση της επιδερμίδας, αυξάνει την παραγωγή κολλαγόνου, προσφέροντας θεαματικά αποτελέσματα στη μείωση των ρυτίδων, πανάδων, σημάδια γήρανσης, ουλές ακμής και των ραγάδων. Βοηθάει στην ανάκτηση της ελαστικότητας του δέρματος, την ελάττωση των αποχρωματισμών και την επαναφορά του περιγράμματος του προσώπου.\nΜε την εγγύηση της TÜV HELLAS!\nΗ ασφαλής και ανώδυνη θεραπεία εφαρμόζεται με τη συσκευή Jett Plasma Lift από χειριστή με πιστοποίηση TÜV HELLAS από την Cryosauna Hellas.\nΤα αποτελέσματα είναι ορατά από την πρώτη συνεδρία. Η ιδανική συχνότητα για το Jetsetter Lift Treatment είναι 1-2 φορές ανά εβδομάδα για τον πρώτο μήνα και στη συνέχεια 1 φορά ανά μήνα.